
Prooemium. 


jVatura  ingenii  humani  in  singulis  hominibus  non  alia  est 
atque  in  genere  hominum  universo,  et  qua  ratione  singu- 
lorum hominum  ingenii  vires  magis  magisque  explicantur 
et  elucent,  eadem  illud  quoque  ingenium,  quod  in  sin- 
gulis gentibus  est,  per  saecula  explicatur  et  ad  altiores 
gradus  pervenit. 

Ingenii  vires  paullatim  crescunt  et  explicantur.  Con- 
scientia sui  infanti  nondum  est,  postea  vero  paullatim  ex- 
citatur atque  expergefit.  Prima  igitur  aetate  homo  se  ipsum 
nondum  scit  nec  cognoscit,  sed  res  externas;  nec  igitur 
cogitans  se  ipso  cognito  ad  rem,  sed  rebus  externis  co- 
gnitis ad  se  ipsum  pervenit;  nec  ex  se  ipso  cogitata  pro- 
creat, sed  res  in  mentem  excipit;  nec  agit,  sed  agitur, 
nec  cogitans  efficit  quaedam,  sed  quiescit.  Qui  status 
animi  quiescentis,  excipientis  et  capacis  prior  est  tum  in 
singulis  hominibus,  tum  in  genere  humano;  superior  in- 
genii gradus  est  status  conscientiae  sui.  In  genere  igi- 
tur humano  ille  status , in  quo  homines  sui  ipsorum  non 
vere  conscii  sunt,  sed  rerum  externarum,  in  quo  non 
libere  agunt  sed  potius  quiescunt  et  rebus  moventur,  an- 
tecedit statui  illarum  gentium , quae  sui  ipsarum  vere  sunt 
consciae,  in  quibus  singuli  homines  liberi  ac  suae  pote- 
y statis  sunt. 

Illius  prioris  gradus  natura  hacc  est , ut  res  prior  sit 
liominc  cogitante  et  agente , ut  res  dominctur  in  hominem, 
ut  homo  res  sibi  objectas  et  externas  solas  vere  exstare 
putet,  neque  vero  se  ipsum  liberum  ac  suae  potestatis 
aestimet.  Natura  igitur,  qualis  homini  objecta  est,  na- 
tura, cui  non  est  conscientia,  vera  est,  homo  vero  minus 
verus  est,  nec  sui  vere  conscius,  sed  sibi  ipse  alienus; 
non  ipse,  quae  libere  cogitavit,  in  natura  externa  libere 
efficit,  sed  se  ipsum  naturae  vi  moveri  et  agitari  patitur, 
et  de  se  ipso  decedens  se  totum  tradit  potestati  naturae; 
natura  igitur  externa  dominatur  in  hominem,  eumque  vincit; 
neque  homo  per  se  ipsum  quidquam  valet,  sed  eatenus 
tantum,  quatenus  totius  naturae  pars  est;  quatenus  vero 
singularis  homo  est,  eatenus  sine  jure.  — Gentium,  quae 
hoc  in  statu  versantur,  mores,  si  excoluntur,  quieti,  tran- 
quilli et  placidi  esse  solent , quasi  muliebres.  Qua  de 
caussa  iis  non  respublicae  liberae  sunt  sed  civitates  ma- 
chinae cuidam  similes,  ubi  singulis  partibus  et  hominibus 
esse  liberis  et  suae  potestatis  omnino  non  licet ; cives  om- 
nino et  in  omnibus  rebus  subjecti  sunt  civitati  universae, 
legi  cuidam  necessariae  et  universae,  qua  ad  unum  omnia  *' 
civibus  facienda  destinantur,  ita  ut  fere  nihil  permittatur 
voluntati  hominum;  id  quod  in  Sinarum  moribus  apparet. 
Lex  et  mos  dominationem  habent,  qua  omnes  vivendi  ra- 
tiones formantur  et  destinantur,  nec  ulli  eam  evitare  licet. 
Forma  in  omnibus  rebus  summam  tenet  potestatem,  nec 
potest  mutari;  qua  de  caussa  gentium,  de  quibus  dicimus, 
mores  per  multa  saecula  fere  nihil  mutati  sunt. 

Cui  cultus  atque  humanitatis  statui  tres  gradus  sub- 
sunt. 

Primo  homines  naturam  sibi  objectam  nondum  totam 
et  unam  percipiunt,  neque  tanquam  dominantem  in  homi- 
nes venerantur,  sed  ejus  singulas  partes  et  vires.  Colunt 
fulgura,  arbores,  flumina,  alia.  Qui  cultus  apud  uos  Fe- 
tischismus  appellatur.  ^ 


Deinde  homo  cogitans  ex  singulis  rebus , quales  sen- 
sibus percipiuntur,  progreditur  ad  naturam  universam,  qua 
lis  mente  percipitur,  comprehendit  naturam  singulis  rebus 
communem;  non  amplius  intuetur  rerum  naturam,  sed  co- 
gitat et  effectorum  caussas  repetit.  Tamen  hac  via  ad 
unum  non  pervenit.  Quae  duo  enim  in  omnibus  rebus 
percipiuntur,  materia  et  forma,  in  ultima  quoque  caussa 
percipiantur  oportet.  Natura  universa  non  sola  materia  esse 
potest,  sed  materia,  cui  inest  forma.  Sola  enim  materia 
caussa  rerum  naturalium  esse  non  potest,  quia  his  omni- 
bus forma  est.  Praeter  principium  materiale  igitur  cogi- 
tandum est  principium  formans,  praeter  patibile  etiam 
agens,  praeter  materiam  vis.  Quae  intelligendae  naturae 
ratio,  quam  nos  Dualismum  dicimus,  apud  Sinas  valet. 

Cogitandi  ratio,  quae  ex  singulis  naturae  rebus  per- 
ceptis ad  universam  naturam  intelligendam  progreditur, 
ad  unum  non  pervenit  sed  ad  duo  principia.  Quibus  in 
duobus  homo  cogitans  perstare  nequit;  quaecunque  enim 
inter  se  contraria  sunt,  ad  unum  redigenda  sunt,  si  quis 
naturam  vere  comprehendere  vult;  nec  intellectus  ratio- 
nalis ex  duobus,  sed  ex  uno  proficiscitur  et  id  agit,  ut 
in  multis  unum  intelligatur.  Gradum  igitur  cultus  atque 
humanitatis  altiorem  eundemque  tertium  esse  oportet,  ubi 
natura  non  duobus  principiis  nitatur,  sed  uno,  et  universi 
mundi  unitas  intelligatur,  nec  amplius  vis  et  materia, 
agens  et  quod  agitur  inter  se  contraria  putentur.  Qui 
gradus  est  ratio  Indorum. 

Unitatem  vero  omnium  rerum  Indi  non  in  ingenio  ab- 
soluto et  cogitanti  esse  intelligunt,  sed  in  natura  externa, 
quae  sui  conscia  non  est.  Quum  igitur  ii , qui  naturam 
externam  solam  veram  sciunt,  neque  vero  ingenium  libe- 
rum, praeter  materiam  et  vim  naturalem  nihil  tertium  ha- 
beant superius  illis , in  quo  et  ex  quo  illa  duo  possint  in- 
telligi:  unitas  aliter  non  potest  cogitari,  nisi  illorum  prin- 
cipiorum alterum  prius  et  superius  altero  ponitur , ita  ut 

alterum  alterius  caussa  atque  principium  habeatur.  Quae 
res  quum  ita  se  habeat,  unitas  illorum  principiorum  duplici 
ratione  inveniri  potest. 

Aut  enim  vis  vel  agens,  id,  quod  movet  vel  ponit  et 
affirmat,  quod  materiam  format,  quod  per  se  est, 
prius  et  verum  principium  habetur,  ex  quo  alterum 
fluit, 

aut  maleria,  id , quod  movetur  vel  formatur  vel  agitur 
et  patitur,  quod  per  se  non  est  quidquam,  quod 
in  infinitum  dividi  potest,  illud  unum  principium  est, 
ex  quo  alterum  fluit. 

Utraque  ratio  unitate  utitur,  altera  vero  ex  altera  parte. 
Quae  duae  naturam  intelligendi  rationes  apud  Indos  valent. 
Indi  ex  Dualismo  ad  unitatem  procedunt;  illa  duo  princi- 
pia non  amplius  praeter  se  et  extra  se  sunt,  unum  et  al- 
terum, sed  alterum  alteri  subjectum,  alterum  super  alte- 
rum ; natura  omnium  rerum  una  est.  Duo  a Sinis  intel- 
lecta naturae  principia  apud  Indos  duarum  doctrinarum 
vel  disciplinarum  principia  facta  sunt,  quarum  utraque 
unitatem  petit. 

Quarum  disciplinarum  altera  hoc  fere  modo  explicatur. 
Vis,  id,  quod  agit,  unum  et  verum  est  et  solum  vere  esse 
potest;  hoc  est  principium,  ex  quo  alterum  et  contrarium, 
materia,  res  finitae  et  multae  fluunt.  Illud  exstat,  hoc  acci- 
dit. Materia  igitur , et  quae  ex  ea  formantur , nec  per  se 
sunt,  nec  vera,  sed  ducuntur  tantum  ex  illo  fonte  uno, 
qui  solus  per  se  exstat,  et  in  omnibus  solus  vere  inest. 
Quae  ratio  naturae  intelligendae  est  doctrina  Brahmano - 
norum,  quae  aliis  temporibus  aliis  modis  explicata  est. 

Vera  et  antiqua  disciplina  Brahmanorum  in  libris  Ve- 
darum  traditur,  quae  ad  philosophiae  rationem  explicata 
est  in  philosophia  Vedantica.  In  qua  disciplina  vis  illa  et 
actio , principium  illud  agens  et  movens  Brahma  voca- 
tur , alterum  vero , id  quod  movetur  et  agitur , inferius 
videtur  neque  vere  exstat.  Quum  principium  sit  movens 


et  solum  vere  exstet:  quaecunque  sunt,  naturam  motionis 
prae  se  ferant  oportet.  Secundum  Sinarum  doctrinam  na- 
tura rerum  quiescit,  omnia  sunt;  secundum  Indorum  do- 
ctrinam omnia  fluunt } omnia  exoriuntur } et  sunt,  et  eva- 
nescunt. Naturae  igitur  rerum  tres  modi  sunt: 

1.  Ortus,  initium.  Ea,  quae  sunt,  ex  principio  exoriuntur 

2.  Vita  ipsa  ejus,  quod  exortum  est. 

3.  Exitus  et  interitus  eorum , quae  sunt , eorumque  redi- 

tus in  principium  unum. 

Qui  orbis  vitae  in  se  remeans  in  illo  uno  principio, 
Brahma,  inest;  et  ille  triplex  numerus  in  omnem  Brahma- 
norum  religionem  et  philosophiam  pertinet  et  variis  modis 
usque  repetitur.  In  Vedis  illi  tres  vitae  modi  sic  signi- 
ficantur : 

1.  Indra,  qui  significat  Coelum  vel  Lucem  et  vim  vita- 

lem, quae  efficit,  ut  res  naturae  exoriantur. 

2.  Varuna,  qui  significat  aerem  vel  aquam,  elementa 

motionis,  et  eam  naturae  vim,  quae  vitam  exortam 
servat  et  sustinet. 

3.  Agni } qui  significat  ignem,  elementum  devorans,  et 

vim , quae  res  naturae  singulas  destruit  easquc  re 
ducit  ad  principia  rerum  universa. 

Quae  tria  naturam  rerum  efficiunt  et  explent,  elemento 
terrae  plane  omisso,  quod  multo  magis  illis  naturam  ma- 
teriae prae  se  fert,  materia  vero  apud  Brahmanos  negli- 
gitur , paene  negatur. 

Brahma  solum  et  unum  vere  est;  mundus  non  est  nisi 
Brahma  explicatum;  ex  eo  omnia  exoriuntur,  in  id  omnia 
revertuntur.  Brahma  vero,  quatenus  explicatum  est,  non 
in  vero  et  justo  statu  versatur;  mundus  nec  jure  nec  vere 
exstat.  Justior  et  melior  ille  alter  status  est , ubi  Brahma 
nihil  est,  nisi  unum  sine  ulla  qualitate,  sine  nulla  diffe- 
rentia. Mundus  esse  non  debet;  quaecunquc  singula  sunt, 
mala  sunt , quia  singula;  quo  magis  singularis  quaedam 
res,  eo  magis  remota  a Brahma  ipso,  co  deterior.  Quo 


liberior  igitur  homo,  quo  magis  sui  ct  suae  libertatis  con 
scius,  eo  inagis  abalienatus  a Brahma,  a justo.  Hoc 
igitur  hominis  debitum,  ut  summo  opere  se  ipsum,  suam 
liberam  voluntatem,  suam  mentem  retineat  ct  deprimat. 
Quicunque  homo  perfectissimus  minimum  ct  potius  nihil 
agit  vel  cogitat;  nec  sapiens  res  naturae  vel  hominum 
considerat  et  cogitat,  sed  solum  unum  illud',  quod  omni 
qualitate  omnino  caret,  in  quo  omnino  vacuo  nihil  potest 
cogitari,  nisi  quod  est. 

Ille  triplex  vitae  modus  tum  caussa,  tum  natura  omnium 
rerum  est.  Mundus  ipse  est  triplex. 

1.  Mundus  lucis  seu  Brahmue,  solius  et  quieti  et  firmi 

principii,  in  quo  inest  vis  vitalis,  mundus  divinus, 

coelestis,  aeternus  atque  aethereus,  Coelum. 

2.  Mundus  vitae  et  motionis , similis  agri  ct  aquis  motis, 

mundus  medius,  haec,  quae  nos  incolimus,  loca. 

3.  Mundus  interitus > mortis,  tenebrarum,  materiae  segnis 

et  obscurae,  terra  inferior,  tartarus. 

Sic  etiam  tres  omnium  rerum  qualitates  £Gunae~) 
ponuntur : 

1.  Qualitas  bonitatis. 

2.  Qualitas  iiu/uietis  vel  motionis  et  certaminis  inter  bo- 

num ct  malum. 

3.  Qualitas  rigidae  et  mortuae  materiae,  mali } mortis. 

Quae  qualitates  in  homine  ipso  sic  apparent: 

1.  Ingenium  (Puruscha),  quo  nihil  nisi  Brahma  solum 

cogitatur  et  intclligitur. 

2.  Anima,  cui  iterum  illae  tres  qualitates  sunt: 

a.  Mens , quae  res  singulas  percipit, 

b.  Animus , qui  sentit  et  vult ; in  quo  motionis  qua- 

litas apparet, 

c.  Ahankara,  cujus  notionis  nomine  Romani  omnino 

carent,  nostrum : Selbslgefttht Selbslheil,  con- 
scientia fere  vitae  singularis  ct  personae. 

3.  Corpus,  cujus  paries  illas  ires  qualitates  prae  se  ferunt: 

a.  Caput,  instar  lucis,  intelligentiae,  ingenii; 

b.  Pectus,  instar  vitae,  motionis,  animi,  sensus  et 

voluntatis ; 

c.  Venter,  instar  tenebrarum,  materiae,  pars  homi- 

nis ad  animalium  vitam  pertinens. 

Quibus  respondent  gentes  et  corpora  generis  humani: 

1.  Corpus  Bra/imanorum  respondet  luci,  coelo,  Brahiuac, 

bonitati,  intelligentiae,  ingenio;  homines  sancti  et 
sapientes ; 

2.  Corpus  Kschalrijas  respondet  aeri  vel  aquis , actioni, 

motui,  vitae  rerum  naturalium  ipsi,  animo,  volun- 
tati ; homines  agentes , regentes , fortes. 

B.  Corpus,  cui  nomen  Vaisjas , respondet  mundi  regioni 
inferiori , materiae , sensibus , corpori  humano , ven- 
tri et  Ahankarae;  homines  sibi  ipsis  et  quaestui 
studentes. 

Omnino  alieni  a populo  et  a rebus  publicis  sunt  Su- 
ilrac,  et  verisimillimum  est,  eos  peregrinae  gentis  esse. 

Hae  sunt  praecipuae  de  natura  et  hominibus  traditae 
sententiae  Indorum , quales  in  Vedis  docentur  et  in  philo- 
sophia Vedantica,  quae  illis  maxime  consentanea  est.  Quae 
doctrina  tempore  posteriori , quum  poemata  epica  exorta 
essent,  aliquanto  mutata  est;  antea  simpliciter  cogitata, 
postea  mythologia,  antea  naturae  vires  colebantur,  postea 
dii  ad  instar  hominum,  antea  cosmogonia  valuit,  postea 
theogonia,  antea  pantheismus,  postea  polytheismus , antea 
naturae  explicatio,  postea  res  gestae,  historiae  quaedam 
species.  Illud  primum  et  unum  principium,  Brahma  sive 
Parabralima  in  doctrina  posterioris  aetatis  tribus  modis  ex 
plicatur : 

1.  Primus  modus  est  Brahma,  qui  repraesentat  coelum, 

lucem,  vim  vitalem,  Indram. 

2.  Alter  est  Vischnu } qui  repraesentat  rerum  vitam,  ino 

tum,  aerem,  aquam,  Vurunam. 

3.  Tertias  est  Si  vas,  qui  repraesentat  eversionem,  ignem 
et  materiam  segnem  et  tenebrosam,  mortem,  Agni. 
Cui  Trimurli  argumentum  doctrinae  Vedarum  inest 
mutata  forma  dicendi.  Quam  rem  alio  loco  latius  persequi 
mihi  in  animo  est. 


De  Buddhalsmo. 


In  Brahmanorum  doctrina  unum  principium  omnium 
est  vis  naturae,  principium  agens,  movens,  affirmans;  in 
Buddhaismo,  altera  Indorum  disciplina,  alterum  illorum 
duorum  principiorum  unum  et  verum  habetur,  materia  iners, 
principium  nec  agens,  nec  movens,  sed  patiens,  motum, 
id  quod  per  se  non  est,  nec  unum  est  sed  in  infinitum 
dividi  potest. 

Apud  Brahmanos  vis,  illud  Brahma,  re  vera  sola  est, 
res  singulae  re  vera  non  sunt,  sed  esse  videntur ; id  quod 
verum  est,  perstat,  quae  non  vera,  fluunt.  Apud  Bud 
dhaistas  vis  una,  quae  omnia  comprehendat  et  conjungat, 
omnino  non  est  nisi  species  fallax.  Materia  tantum,  id 
quod  dividi  potest  et  in  infinitum  divisum  est  et  finitum, 
solum  exstat;  res  finitae  sunt  omnia,  et  omnia  sunt  finita, 
quaecunque  sunt:  fluunt.  Aeterna  res  non  est,  sed  ortus 
et  interitus  semper  et  ubique. 

Apud  Brahmanos  natura  vera  non  est  mutabilis,  omnis 
mutatio  simulata;  apud  Buddhaistas  natura  omnium  est  mu- 
tabilis, non  perstat;  omne  aeternum  est  simulatum.  Mun- 
dus, qui  ante  oculos  nostros  est,  et  in  Brahmanorum  et 
in  Buddhaistarum  disciplina  vanus  est,  in  illa,  quia  vis 
prima  et  una  sola  est,  cetera  omnia  vana  sunt;  in  hac, 
quia  vis  prima,  ex  qua  et  in  qua  omnia  sunt,  omnino 
deest,  finita  igitur  cl  mutabilia  sola  sunt,  quorum  natura 
est  mutari  et  interire.  Utraque  disciplina  duplex  princi- 


pium  naturae  negans  unum  tantum  affirmat,  altera  alte 
rum ; utraque  vero  ad  eundem  exitum  pervenit , negat  enim 
res  naturae  vere  perstare.  Brahmanis  id  solum  et  verum 
est,  quod  Plato  to  oi>  vocat,  Buddhaistis  id,  quod  ille 
ov  dicit;  utrique  vero  veram  mundi  vitam  et  naturam 
non  comprehendunt. 


Doctrina  Buddhaistarum  usque  ad  recentissima  tem- 
pora paene  ignota  nobis  fuit.  Quae  pauca  nobis  nota  fue- 
runt, ex  fontibus  valde  incertis  tradita  erant,  et  quo  pau- 
ciorb  viri  docti  de  illa  re  sciebant , eo  magis  ingenii  acu 
mine  laetabantur,  fingentes,  quae  nesciebant,  doctrinas 
excogitantes  et  coquentes  valde  subtiles,  sed  non  veras. 
Beperiebant  in  hac  disciplina  meram  et  simplicem  doctri- 
nam unius  dei,  summam  eandemque  integerrimam  doctrinam 
moralem  et  se  reperisse  gaudebant  in  hac  doctrina  fere 
omnium  religionum  fontem,  Jovem  Dodonae,  Wodan  Ger 
manorum,  Amun  Aegyptorum ; nostrum  verbum  belen  idem 
esse  quod  Buddha  ostendebant,  i Libri  sancti  Buddhaista 
rum  incomperti  erant.  Quae  J.  J.  Schmidt  nobis  tradidit, 
non  nisi  ex  fontibus  Mongolicis  exorta  sunt;  2 quae  Abel 
Rcmusat  ex  libris  Sinarum  diligenter  conquisivit,  3 meram 
et  integram  doctrinam,  qualis  apud  Indos  valuit,  non  ex- 
primunt. Nostra  denique  aetate  disciplina  Buddhaistarum 
ex  libris  Indorum  ipsis  prodita  est. 

Praeter  Csomam  et  Turnour  imprimis  Hodgson  de  hac 
re  optime  meruit,  qui  legatus  Brittannorum  in  Nepal  ad 
radices  montis  Imai , ubi  Buddhaismus  usque  ad  nostram 

Geschichte  d.  Ost-Mongolen , verfasst  voti  Ssanang  Ssetsen.  1829. 

3.  Melanges  Asiat.  — Melanges  Poslliuines.  Paris  1843.  — Nouv. 

Journ.  Asiat.  VII.  — Foe-Kone-Ki  ou  Relation  des  royaumes 
liomtUhiques.  Par.  1836. 


10 


aetalcm  viget,  summa  industria  scripta  Buddhaistnrum  an- 
tiqua conquisivit,  quorum  pracstantissima  Eug.  Burnouf  cx 
lingua  Sanscr.  et  vertit  et  interpretatus  est.  4 5 6 7 Quamquam 
pars  tantum  minor  nobis  est,  tamen  noli  opinari,  multa 
nobis  deesse  ad  recte  intelligendam  veram  naturam  doctri- 
nae illius.  Buddhaistarum  enim  libri  innumerabiles,  8 
cogitata  pauca  eademque  simplicissima , denuo  semper  ite- 
rata; scientia  exigua,  praecepta  ascetica  multa.  Paucas 
sententias  mire  et  constanter  persequuntur,  sed  dictio  sae- 
pius segnis  et  molesta. 

Litterae  antiquissimae  hujus  disciplinae  sunt  Sutrac , 
quae  a Buddha  ipso  scriptae  dicuntur,  ab  ejus  discipulis 
vero  conscriptae  et  paullo  post  tribus  conciliis  collectae 
ct  confirmatae  esse  videntur.  6 

Quae  disciplina  initium  habuit  sexto  vel  septimo  sae 
culo  ante  Chr.  n. , paullo  ante  quam  pofimata  Indorum 
epica  perfecta  sunt,  7 et  sine  ullo  dubio  o medio  populo 
Brahmanico  exorta  est,  neque  ante  doctrinam  Brahmanicam 
neque  ab  initio  simul  cum  ea  valuit.  Neque  enim  in  Vedis 
neque  apud  Manu  ullum  illius  vestigium,  scripta  vero 
Buddhaistarum  antiquissima  scatent  dictis,  quae  ad  res  et 
doctrinas  Brahm.  pertinent;  Buddha  ipse  perpetuo  disputat 
ct  rixatur  cum  Brahmanis.  8 

4.  Introduction  a l’histoire  du  Buddhisme  Indien;  Tom.  I.  Par.  1844. 

Q.  — Quae  priore  tempore  de  hac  re  scripta  sunt,  pleraque  non 
amplius  valent;  Bohlen,  Rhode,  qui  satis  leviter  rem  tractant. 
Stuhr,  Rel.Syst.  des  Orients  1836.  p.  117.  f.  accurate  et  diligen- 
ter disputavit.  — Neve  de  l'etat  presant  des  etudes  snr  le  Buddh. 
1846. 

5.  Scripta  sancta  CVITI  tomis  magnis  comprehenduntur. 

6.  Burnouf  p.  136.  43.  45.  578. 

7.  Ibid.  p.  ni.  p.  587.  — Schmidt,  Ost-Mongol.  p.  XIX.  314.—  Stuhr, 

Rei.  Syst.  p.  133  seq.,  287.  In  Bamayana  (TI.  76,  93}  Buddhae 
mentio  fit. 

8.  Burn.  130.  seq.  171.  184.  335.  Asiaf.  Res.  VII.  413-415.  IX,  292. 

Schmidt,  Forsch.  p.  186.  — Lassen,  Zeitschrifl  fur  Kunde  des 
Morgenl.  I,  106.  — Bohlen,  d.  alte  Indien  I,  330.  — Schlegel, 
Indische  Bibi.  I,  417.  — stuhr.  L I.  137.  ej,  Chines.  tieichsrelig. 
82.  — Rhode,  Ilindus  I,  350. 

Disciplinae  Buddhaicae  auctor  est  Sakynniuni  vel  Go~ 
tama,  eui  cognomina  Buddha,  i.  e.  sciens,  sapiens,  9 
et  Bhagavat  i.  c.  augustus , beatus , sunt  quem  Sinac 
Fo  vocant,  quod  nomen  ex  Buddha  s.  Fo-ta  exortum  est. 
De  ejus  vita  multa  commenta;  sed  in  scriptis  antiquissi- 
mis Sakyamuni  merus  homo  describitur,  quamquam  eo 
nato  magna  prodigia  erant,  to  Vitam  degebat  per  sex 
annos  ad  modum  Brahmanorum  severam  et  duram ; mox 
vero  ei  persuasum  est,  hanc  viam  esse  vanam;  qua  de 
caussa  novam  edebat  doctrinam.  Octoginta  annos  natus 
mortuus  est.  ii  Postea  magna  cum  pietate  colebatur,  nun- 
quam vero  divino  honore;  fuit  et  remansit  merus  homo, 
princeps  hominum , primus  sapientium,  heros  inter 
homines,  ejus  ossa  sacrae  reliquiae  colebantur , id  quod 
ostendit,  eum  non  habitum  esse  deum,  qui  humanam  spe- 
ciem induerit  instar  Brahmanicorum  deorum,  i*  Miracula 
quidem  edidit  magna  et  multa , sed  quicunque  homo  san- 
ctus est,  eadem  edere  potest.  Buddha  multis  in  rebus 
comparandus  videtur  cum  Muhammedo,  qui  in  religione 
unius  dei  eandem  fere  personam  sustinet,  quam  Buddha 
in  religione  naturali. 

Disciplina  Buddhae  ex  septentrionali  India  intra  Gan- 
gem, ubi  haud  dubie  orta  est,  celerrime  pervulgabatur 
et  in  India  et  in  terris  vicinis.  Tertio  saeculo  ante  Chr. 
n.  in  Sinis  valuit  et  duobus  saeculis  post,  imperatoribus 
faventibus  et  multo  accommodata  ad  mores  et  opiniones 
Sinarum,  dominabatur;  sexto  seculo  p.  Chr.  n.  ferebatur 
ad  insulas  Japonicas  et  paullatim  pervulgabatur  in  omni- 
bus fere  insulis  Indicis,  in  India  extra  Gangem,  in  terra 
Tibeta  et  in  Asia  media  13  et  nunc  etiam  multo  plures 

9.  Biirn.  p.  71. 

10.  Burn.  383.  384. 

11.  Burn.  385.  — Asiat.  Res.  VI,  266.  — Foe-koue-ki  p.204.  — 
Stuhr,  Rel.Syst.  151.  152. 

12.  Burn.  384.  390.  338.  370. 

13.  Nouv.  Journ.  Asiat.  XIV,  93.  — Bolileu  I,  307,—  Stulir,  p.  139. 
262.  263.  290.  — Burn.  p.  I. 

sunt , qui  hanc  disciplinam  sectantur  quam  Brahmani.  14 
Quinto  saeculo  p.  Chr.  n.  Brahmani  illos  vehementer  per- 
sequi coeperunt,  eosque  expulerunt  fere  omnes  ex  India 
intra  Gangem  praeter  regiones  illas , quae  sunt  ad  radices 
Imai.  15  Nostra  aetate  Buddhae  disciplina  imprimis  in 
Tibeta  floret.  Aliis  in  terris  aliis  doctrinis  commiscebatur7 
velut  in  Sinis,  apud  gentes  Mongolicas,  in  Taprobane 
(Ceylon),  aliis,  16  et  in  disciplina  Dschinarum.  17  Qui- 
bus praetermissis  meram  et  integram  doctrinam  Buddhai- 
starum,  qualis  in  antiquissimis  et  sanctis  libris  inesf, 
quaerimus. 


Brahmani  et  Buddhaistae  utrique  alteram  unius  ideae 
partem  prehendunt.  Brahmani  docent:  merum  Esse , id 
quod  nihil  est  nisi  Esse,  hoc  solum  et  unum  vere  exstat; 
Buddhaistae  vero:  id  quod  re  vera  non  est,  quod  esse 
non  debet,  cui  existendi  nec  jus  nec  fas  est,  quia  non 
per  se  est,  id  quod  mutabile  est,  hoc  est  verum,  hoc 
solum  exstat,  etsi  non  merito.  Vera  igitur  natura  omnium 
est  non  Esse,  Nihilum. 

Brahmani  ubique  animum  ex  multis  ad  unum  revocant, 
e circuitu  ad  centrum,  quod  centrum  solum  vere  est;  cir- 
cuitus vanus  est  et  fallax  species;  Buddhaistae  semper  in 
circuitu  versantur,  remoti  a centro;  multa,  linita  et  quae 
interitui  obnoxia  sunt,  sola  sunt;  nullum  vitae  centrum, 
quod  omnia  fert , ad  omnia  pertinet , nulla  vis , quae  omnia 
agit , nulla  summa  et  ultima  caussa , nulla  rerum  unitas ; 
non  est  principium  agens,  quod  se  ipsum  explicat,  ut 
mundus  fiat;  non  est  Brahma. 

14.  Nouv.  Journ.  As.  V,  307.  Neve  de  l’etat  present  etc.  p.  41. 

15.  Abel-Remusat  Melang.  Asiat.  I,  125. — Burn.  586.  — Colebrooke 
in  Transact.  I,  550.  558.  — Stuhr,  210. 

16.  cf.  Stuhr,  Rei.  Syst.  271.  171,  ej.  Reichsrel.  89. 

17.  Sclimidt,  Forsch.  190.  — Journ.  Astat.  X,  284.  — Bohlen  1,352, 
Stuhr,  Rei.  Syst.  61.  192. 

Apud  illos  Brahma  nondum  explicatum  neque  pate- 
factum , Esse  sine  ulla  qualitate , verum  est ; Brahma  vero 
explicatum,  natura,  fallax  et  falsum.  Apud  hos  Brahma 
explicatum,  natura  sola,  quatenus  multa  in  se  habet  et 
finita,  vera  est,  quamquam  sine  jure;  illud  Brahma  vero 
non  explicatum  est  vanum,  commentum,  non  exstat;  mun- 
dus non  exortus  est  ex  uno  principio,  non  creatus;  nullus 
deus,  nullus  creator,  nulla  naturae  caussa.  In  doctrina 
illorum  solum  Esse  est,  non  vero  est  aliquid,  in  doctrina 
alterorum  non  est  nisi  quid , nisi  singula;  illi  habent  sub- 
stantiam sine  qualitate , hi  qualitatem  sine  substantia. 
Buddhaistae  summum  deum,  mundi  principium  omnino  ne- 
gant, nec  in  S utris  nec  in  praecipuis  aliis  scriptis  ullum 
vestigium  dei  mundum  efficientis.  * Brahmani  dicunt : 
Quia  Brahma  est  unum  et  immutabile,  propterea  fieri  non 
potest,  ut  mutabilia  vere  sint;  Buddhaistae  vero  dicunt: 
propterea,  quod  res  naturae  mutabiles  sunt,  fieri  non  po- 
test, ut  unum  et  immutabile  earum  principium  sit.  2 Si 
re  vera  unum  mundi  principium  esset:  omnia  simul  facta 
esse  oporteret,  quia  caussa  non  sine  effectu.  Atqui  res 
paullalim  atque  deinceps  oriuntur  et  nascuntur ; ergo  mul- 
tas caussas  esse  oportet,  non  unam.  3 Opinionem , esse 
deum  creatorem  mundi,  vehementer  repudiant  Buddhaistae.  4 
Mundus  neque  ex  materia  quadam  est  exortus,  neque  ex 
deo , neque  per  deum , sed  ex  nihilo  et  per  nihilum ; quo- 
modo exortus  sit,  quaerere  omnino  non  licet.  5 Antiquis- 
simi Buddhaistarum  philosophi,  quibus  nomen  Suabhavica 
est,  qui  Sutra  libros  eodem  fere  modo  interpretantur,  quo 
Vedantici  philosophi  Vedas,  certo  et  definite  negant  esse 

1.  Burn.  p.  118.  120.  — Sclimidt,  Verwandlschaft  d.gnost.Syst.  p.  8. 
— ej.  Forschungen,  p.  180. 

2.  Asiat.  Ites.  VI,  245.  VII,  34.  35.  Stuhr,  Rei.  Syst.  154. 

3.  Burn.  572.  574. 

4.  Asiat.  Res.  VI,  268. 

5.  Ssanang  Ssetsen,  302  seq.  — A.  Remusat  Mei.  postli.  104  seq. — 
Stulir,  155.  156. 

principium  naturae  quoddam  spirituale.  Nihil  aliud  esse 
docent,  nisi  naturam,  quae  duobus  modis  sit,  aut  in  Pra- 
vritti,  in  statu  motus,  quo  natura  agit,  viva  et  mobilis 
sit,  aut  in  Nivritti,  in  statu  quietis,  quo  natura  quiescit, 
moritur.  Illorum  trium  vitae  modorum,  quos  Brahmani 
esse  docent,  Buddhaistae  alterum  tantum  et  tertium  tenent 
relicto  primo,  qui  caussa  et  fundamentum  ceterorum  est. 
Inter  quos  duos  status  motus  et  quietis,  vigilandi  et  dor- 
miendi , vitae  et  mortis , natura  semper  versatur  non  vi 
quadam,  quae  extra  materiam  est,  sed  per  se.  Alter 
status  Nivritti  est  verior  altero,  quia  propius  accedit  ad 
illam  veram  omnium  rerum  naturam  internam,  ad  Nihi- 
lum, ad  non  Esse;  hominis  vero  est  operam  dare,  ut 
quam  celerrime  perveniat  ad  illum  statum  Nivritti , in 
quo  omnia  esse  desinunt.  6 Non  mirum  igitur,  quod 

Brahmani  Buddhaistis  exprobrant  Atheismum;  7 hi  vero 
illis  poterant  exprobrare  Acosmismum. 

Caussa  ac  fundamentum  omnium  divinum  et  unum  in 
hac  doctrina  negatur;  qua  de  caussa  etiam  explicatio  hujus 
principii , doctrina  de  Trimurti  et  quae  ex  ea  sequuntur, 
negantur;  neque  Lingam  illud  celeberrimum  Brahmanorum, 
quo  significatur  generatio  omnium  rerum , apud  Buddhai- 
stas  invenitur.  8 Sunt  quidem  sectae  quaedam,  quae  di- 
sciplinam meram  non  tenebant,  sed  aliquanto  ad  Brahina- 
nicam  doctrinam  et  ad  alias  inclinabant , velut  ii , qui  deum 
quendam , Adibuddham , creatorem  summum  esse  docent ; 
sed  eae  sectae  pleraeque  posteriori  tempore  exortae  sunt 
et  aperte  antiquam  doctrinam  corruperunt,  aliena  ei  immi- 
scuerunt. 6 7 8 9 10 Doctrina  Buddhaica  mera  et  antiqua  certe 
unum  deum  non  tenet,  ut  multi  putaverunt,  io  nec  duo 

6.  Burn.  441.  — Asiat.  Res.  XVI,  423  seq. 

7.  Transact.  of  the  roy.  as.  soc.  I,  558.  — Romayana  II,  76.  93. 

8.  Schmidt,  Forsch.  187. 

9.  Bnrn.  117. 119.  Not.  2.  442.  — Stnhr,  171. 176.—  Asiat. Res.  1. 1. 

10.  Abel-Reransat  Mei.  posth.  117  seq.;  rf.  Foe-Kone-Ki  p.  137.  — 

Stnhr,  Chines.  Reichsrel.  89. 

principia,  ut  alii  putant,  H sed  deus  et  duo  principia 
diserte  et  omnino  negantur. 


Brahmani  de  natura  disputantes  exordiuntur  ex  eo, 
quod  est , Buddhaistae  ex  eo,  quod  non  est.  Ubique  vero 
in  natura  rerum  Esse  et  non  Esse  simul  adsunt;  res 
quaeque  finita  est,  quatenus  vero  finita,  eatenus  non  est. 
Brahmani  igitur  intelligere  nequeunt,  quo  modo  in  rebus 
illud  non  Esse  insit;  qua  de  caussa  res  finitas  non  veras 
esse , sed  videri  tantum  esse  dicunt ; Buddhaistae  vero 
intelligere  nequeunt,  quomodo  in  rebus  Esse  insit,  quia 
vera  rerum  natura  sit  non  Esse.  Qua  de  caussa  Buddhu- 
istis  quoque  res  omnes  non  verae  sunt,  sed  interitui  ob- 
noxiae , ex  contraria  vero  caussa  ac  Brahmanis.  — Natura 
igitur  et  quaecunque  res  sunt,  utrisque  non  verae  esse 
videntur;  Brahmanis,  quia  finitae  sunt,  ergo  aliquanto  non 
sunt,  Buddhaistis,  quia  aliquanto  sunt , nec  solam  natu- 
ram nihili  prae  se  ferunt.  Hi  mundum  exortum  et  exstan- 
tem comprehendere  nequeunt ; verum  enim  est  non  Esse •, 
mundus  igitur  ex  nihilo  exortus;  sed  ex  nihilo  nihil  fit; 
atqui  mundus  non  est  nihil,  sed  est  aliquid ; ergo  mun- 
dus exstans  ejusque  origo  mente  percipi  et  intelligi  omnino 
non  potest,  ut  Buddhaistae  diserte  confitentur.  12  Quae 
postea  de  origine  mundi  fabulabantur,  non  multum  va- 
lent. 13 

Mundum  longe  alium  cogitant  ac  Brahmani.  Hi  sem- 
per  et  ubique  unitatem  petunt,  multa  negligunt,  centrum 
quaerunt,  illi  in  peripheria  versantur,  unitatem  vel  cen- 
trum fugiunt,  multa  petunt,  quoniam  in  rerum  multitudine 
negatio  magis  appareat,  quam  in  uno,  negatio  vero  vera 
rerum  natura  sit;  unum,  quod  Brahmani  tenent,  in  multa 

11.  Rhode,  Hindus  I,  385.  — Bolilen  I,  323.  — Baur,  d.  manivh. 

Rei.  Syst.  434.  435.  — ej.  Christi.  Gnosis,  p.  38  seq. 

12.  Ssanang  Ssetsen  3.  302.  482.  — Stuhr,  Rei.  Syst.  155.  15«. 

1 3.  Ssan.  Ss.  1.1.  — Timkowski,  Reise  nach  China  III,  349.  — Stuhr,  155. 

et  innumerabilia  dissipatur.  Qua  de  caussa  Buddhaistae 
valde  delectantur  numeris  immensis.  Bralimani  verum  et 
absolutum  in  uno  esse  putant,  Buddhaistae  vero  in  nu- 
mero innumerabili.  Nullus  alius  populus  tam  horribiles 
numeros  fingit  in  describendo  mundo  quam  Buddhaistae. 
En  habeas  exemplum.  Mundus  est  triplex,  mundus  infe- 
rior, cui  sunt  sex  gradus,  medius,  cui  sunt  duodeviginti 
gradus,  superior,  cui  sunt  quattuor  gradus.  44  Qui  triplex 
mundus  ponitur  in  flore  loti  ex  mari  vaporum  eminente, 
qui  flos  praeter  illum  mundum  innumerabiles  alios  ejus- 
dem generis  fert,  et  praeter  illum  florem  ex  illo  mari  tot 
flores  loti,  quorum  uterque  innumerabiles  fert  mundos, 
eminent,  ut  eorum  numerus  ad  nostram  numerorum  ratio- 
nem describi  non  possit  nisi  quadragies  quinquies  cente- 
nis millibus  notis,  qui  numerus  typis  usitatis  expressus 
fere  decem  milliaria  Romana  longus  est.  Quod  mare  va- 
porum est  minima  pars  universi  mundi , praeter  illud  enim 
tot  alia  maria  lotis  illis  mundos  ferentibus  impleta,  quot  loti 
in  illo  mari  sunt.  15  Quod  nobis  satis,  non  Buddhaistis. 

Moleste  et  perpetue  idem  repetentes,  eandem  semper 
cantilenam  canentes , infinitum  et  absolutum  assequi  se 
posse  sibi  persuadent.  Nullus  mundus  molestior  quam 
mundus  Buddhaistarum. 

Ut  numerus  spatii,  sic  numerus  temporis.  Mundi 
innumerabiles  sine  caussa  exorti  sine  caussa  denuo  inter- 
eunt, novi  denuo  exoriuntur  sine  caussa;  sic  infinitus 
mundorum  deinceps  ortorum  numerus,  qui  inter  se  nullo 
modo  cohaerent,  nullum  habent  finem.  Quivis  enim  finis 
et  quodvis  commune  consilium  esset  unitas  quaedam  per- 
stans multarum  rerum,  sed  unitas  et  quod  perstat,  esse 
non  debet;  qua  de  caussa  innumerabiles  mundi  sine  ullo 
conjunctionis  vinculo  exoriuntur  et  pereunt  instar  bullarum 

14.  Remusat  Mei.  postli.  86.  97.  — Ssanang  Ssetsen  5.  301.  302.  354. 

398.  — Stulir,  160-163. 

15.  Remus.  1.  1.  69.  98-  102.  ef.  Stuhr,  166. 

in  palude.  Quisque  mundus  interit  totus,  quicunque  sequi- 
tur, omnino  nonus  et  alius  est;  nihil  iis  commune,  nisi 
quod  vani,  inutiles  et  sine  ullo  consilio  sunt.  16 

In  qua  natura  mundi  et  omnium  rerum,  qualem  Bud- 
dhaistae  cogitant,  nobis  nihil  jucundi.  Taedii  plenus  eo- 
rum mundus,  taedii  plena  eorum  vita,  taedii  plena  eorum 
simulacra,  scripta,  dicta,  quibus  magnifica  describunt.  17 
Brahmani  et  Buddhaistae  notionem  vel  ideam  Abso- 
luti in  utramque  partem  dilacerant.  Id  enim,  quod  vere 
absolutum  est,  et  unum  est  et  multum , simplex  est  et 
diversum,  unitatem  in  se  habet  et  diiTerentiam.  Brahmani 
vero  illam  solam  tenent,  Buddhaistae  hanc;  utrique  vero 
veram  ideam  diruunt. 


Buddhaistarum  pluris  interest,  ut  negationem  omnium 
rerum,  quam  ut  res  ipsas  percipiant;  qua  de  caussa  na- 
turae scientia  apud  eos  non  multum  valet;  non  quaerunt 
inulta  de  rebus  naturae,  nec  earum  rationem  et  discipli- 
nam quandam  excogitaverunt;  ratio  enim  eorum  diruit  vi- 
tam, non  comprehendit,  quia  unitas  in  multis  non  agno- 
scitur. Quaestiones  de  natura  rerum  apud  alias  gentes 
factae  apud  Buddhaistas  neque  fiunt  neque  solvuntur.  De 
origine  et  natura  ingenii  humani  non  quaerunt;  verba 
quidem  faciunt  de  ingenio,  de  animo,  de  geniis,  non  ea  ex- 
plicant, et  diserte  eos  repudiant,  qui  de  eorum  origine  quae- 
runt; 18  nec  in  tota  doctrina  quidquam  est,  ex  quo  inge- 
nium vel  animus  possit  comprehendi,  nec  in  scriptis  antiquis 
hanc  rem  explicare  conantur.  Sakyamani,  quum  ex  eo 
quaererent,  quaenam  ratio  interesset  inter  naturam  et  an- 

16.  Ssan.  Ss.  3.  302.  482.  — Nouv.  Journ.  Asiat.  V.  314.  — Abel 
Remus.  Mei.  posth.  p.  III.  116.  Journ.  of  tlie  Asial.  Soc.  ofBeng. 
VII,  686.  789.  919.  991. 

17.  Vide  Sclimidt,  Forsch.  274.  — Btirn.  184, 

18.  Journ.  d.  savans  1831.  Dec.  p.  726. 

mum,  respondit,  se  non  habere,  quae  de  hac  re  diceret. 

In  antiquissimis  libris  nullus  alius  animus  doceri  videtur, 
nisi  humanus,  qualis  in  hac  vita  et  post  mortem  existit; 
in  doctrina  vero,  qualem  Mongolae  habent,  multitudo  ma- 
gna geniorum  et  daemonum,  haud  dubie  opinionibus  Scha- 
manicis  immixtis  doctrinae  Buddhaistarum.  20 


Quum  natura  vera  omnium  sit  non  Ense:  quaecunque 
sunt,  nec  recte  nec  juste  exstant;  qua  de  caussa  omnia 
denique  transeunt  in  merum  Nihilum.  Vitae  flumen  ad  in- 
teritum fluit;  quodcunque  exortum  est,  morti  obnoxium. 
Quamvis  igitur  prima  aetate  homines  tam  longa  fruerentur 
vita,  ut  annorum  numerus  aequaret  numerum  guttarum 
imbrium,  si  per  triennium  perpetuo  plueret,  tamen  vitae 
hominum  paullatiin  breviores  redduntur,  usque  dum  omnia 
redeant  in  nihilum,  ex  quo  exorta  sunt.  21  Mundus  non 
est,  ut  perstet,  sed  ut  intereat. 

Quam  vanitatem  omnium  Bnddhaistae  vehementius  et 
tristius  cogitant  et  sentiunt  quam  Bralimani.  Illis  omnia 
denique  reverti  videntur  non,  ut  Bralimanis,  ad  id,  quod 
vere  exstat , ad  perfectum  et  absolutum , sed  ad  id , quod 
omnino  non  est,  ad  nihilum.  Secundum  Brahmanoruin 
disciplinam  ego,  quia  persona  et  singularis  homo  sum,  in 
statu  falso  et  injusto  versor,  oportet  igitur  me  redire  ad 
id,  quod  non  finitum  est,  ad  Brahma;  secundum  alteram 
disciplinam  ego  propterea  quod  sum,  in  statu  misero  ne- 
que recto  versor,  et  oportet  me  redire  ad  nihilum.  Quae 
sententia  multo  tristior  est  quam  illa;  qua  de  caussa  animi 
Buddhaistarum  tristitia  quadam  imbuti  sunt,  qualis  apud 
Brahmanos  non  invenitur.  Liber.ter  Buddhaista  cogitationi 

19.  Burn.  454.  521 Transact.  of  the  roy.  as.  soc.  II,  237. 

20.  Ssan.  Ssetsen,  352. 

21.  Srhinidt,  Forsch.  182.  — Ss.  Ssetsen,  302.  — A.  Reninsat  Mei. 

postli.  103.  — Slnhr  169.  Foe-knne-ki , p.  352. 

de  vanitate  omnium  se  dat.  Omnia  vana  et  caduca,  — 
hoc  est  momentum  ct  gravissimum  argumentum  sapientiae. 
Brahmanus  laetari  potest  reversurus  ad  verum  vitae  sta- 
tum, ad  Brahma;  Buddhaista  non  potest  nisi  lugere,  plane 
obnoxius  vanitati;  nec  Brahma  est,  nec  aeternum,  nihil 
est  nisi  caducum.  Qua  de  caussa  disciplina  Buddhae  vo- 
catur disciplina  de  ranitale  omnium , doctrina  saluber- 
rima vani.  22  Nasci  et  mori  non  separandum.  Omnia 
vana  et  caduca , habeatis  vitam  vestram  somnium ; vi- 
tae anni  non  veri,  evanescunt  nullo  relicto  vestigio, 
quemadmodum  arcus  pluvius  in  coelo  evanescit;  nec 
verbo  est  veritas  et  stabilitas ; conticescit  enim  sicuti 
tonitru  in  aere.  Corpus  non  est  nisi  flos  breve  tempus 
enascens.  Putetis  vitam  vestram  speciem,  qualis  in 
speculo  apparet.  Vita  similis  fulguri,  existimetis  eam 
spumam,  quae  in  aqua  est.  Omnia  docent:  equidem 
non  sum.  Cognoscatis  vanitatem  omnium,  cognoscatis 
omnia  inania  et  vana  efe.23.  — Vigilandi  status  com- 
parandus est  bullis  aquarum,  conscientia  orbibus  in 
aqua.  Falsa,  ut  species  arborum  in  aqua,  sunt  facta, 
praestigiis  magicis  similis  est  scientia .24  Gravissimum 
argumentum  doctrinae  Buddhaicae  hoc  existimatur : Omnes 
thesauri  exhauriendo , omnia  alta  cadendo  obnoxia, 
omnia  collecta  dissipando,  omnia  animantia  morti.  — 
Omnia  visibilia  pereunt , omne,  quod  natum  est,  triste 
interit,  quaeque  fides  nihilo  similis,  omnia  non  nisi 
in  opinione  sunt .25  Quoties,  ut  in  fabula  narratur,  Bud- 
dha  subridente  lumen  per  coelum  fulgurat , toties  vox  au- 
ditur: haec  vana,  haec  misera , haec  inania,  haec  non 
stabilia .26  Vitae  conditiones  ita  sunt,  ut  non  vere  sint ; 

22.  Ssan.  Ssetsen,  271.  463. 

23.  III.  15.  366.  243.  cf.  438.  439.  445. 

24.  Ib.  445. 

25.  Timkowski,  Reise  na<:h  China.  Iit,  406. 

26.  Burn.  462. 

insipientes  et  rudes  eas  teras  opinantur  , sed  non  vere 
exstant.  Forma  est  mendax,  perceptio , cogitatio,  intel- 
lectus est  mendax.  — Meum  est,  — dicit  Boddhisatva 
genius,  omnia  creata  ad  perfectum  Nirtana  (plenam 
exstinctionem)  ducere,  sed  non  sunt  creata,  quae 
illic  ducantur,  nec  quae  ducant.  Buddha  ipse  prae- 
stigio similis,  ejusque  conditiones  somnio  similes.  27 


Xon  Fjsse  est  verum ; atqui  mundus  est,  ergo  non 
verus,  nec  esse  debet ; mundus  igitur  est  malus.  Na- 
tura interna  mundi  est  malum,  vitiosum,  dolor. 28  Sen- 
sus omnibus  Buddhaistis  communis  est  dolor  vitae.  Quae 
cunque  sunt,  dolore  imbuta  sunt.  Conscientia  Buddhai- 
starum  admodum  tragica.  Totius  generis  humani  vita  est 
tragoedia  magna,  genus  humanum  subit  doloris  et  perni- 
ciei et  exstinctionis  sortem  inevitabilem. 

Natura  mundi  est  quadruplex  dolor,  dolor  ortus,  se- 
nectutis, morbi,  mortis. 29  Quibus  consideratis  doloribus 
Sakyamuni  non  amplius  laetabatur  vita,  qua  finiebatur, 
splendida,  sed  in  solitudinem  se  recepit,  ut  cogitaret  de 
vitae  miseriis.  Miseriarum  intellectus  initium  est  sapien- 
tiae ;30  quibus  miseriis  descriptis  scatent  libri  Buddhaista- 
rum.  Quaecunque  cetera  possint  cogitari  et  intelligi,  non 
amplius  interest  ejus,  qui  hanc  miseriam  intellexit  et  sensit. 
Nulla  scientia  digna,  quae  teneatur,  nisi  quae  referenda 
est  ad  illam  miseriam.  Omnis  sapientia  versatur  in  quat- 
tuor rebus,  in  investigando  dolorem,  doloris  initium,  do- 
loris exitum,  viam  ad  dolorem  evertendum.  31  Qui  sen- 

27.  Blirn.  48i.  483. 

28.  Klaproth  in  Nouv.  Jonrn.  As.  V,  310. 

29.  Ssan.  Ssetsen,  313.  — Nouv.  Jonrn.  As.  VII,  178.  — Foc-kone-ki 
p.  205  seq.  — Timkowski  III,  401. 

30.  Nouv.  Journ.  Asiat.  VII,  178-  185. 

31.  Burn.  629.  cf.  487. 

sus  doloris  corrumpit  voluptatem  et  gaudium.  Buddhaistac 
i de  vita  non  gaudent.  Vexati  doloribus  tum  animi , tum 
corporis,  pii  homines  inlelligunt  mundos  omnes  devo- 
ratos igne  inconstantiae.  Quonam  gaudio  rerum  animi 
piorum  possint  frui,  cogitantes  de  mortis  terrore,  quae 
per  sexcentas  vitas  repetitur?  An  possint  res  amplecti 
animi  eorum , f/ui  non  nisi  de  liberatione  cogitant,  qui 
res  omnes  infestas  atque  interfectrices  putant,  quibus 
corpus  habitaculum  inflammatum , omnia  caduca  viden- 
tur ? An  liberatio  illis  non  futura  sil,  qui  eam  solam 
desiderant,  quorum  animi  avertuntur  a rebus,  quae 
sunt,  nec  magis  adhaerent  voluptati  quam  gutta  ad 
loti  folium  ?32 

En  sententiam,  qualem  in  ceteris  gentilium  discipli- 
nis et  religionibus  frustra  quaeras.  In  religionibus  et  di- 
sciplinis gentium , quae  inferiores  Indis  habendae  nobis 
videntur,  homines  quiescebant  in  iis,  quae  intellexerunt 
de  natura  rerum ; nec  vita  nec  cupiditates  singulorum 
hominum  in  periculo  versabantur.  Haec  vero  disciplina 
aggreditur  vitam  singulorum  hominum;  homo  non  amplius 
potest  quiescere ; quum  enim  intelligat  se  esse  in  tali 
conditione,  in  quali  esse  non  debeat,  qualis  nec  vera, 
nec  justa  sit : officium  ei  datur  et  opus  morale  solvendum, 
ut  ex  hac  conditione  injusta  egrediatur.  Qua  de  caussa 
contentio  illa  magna  et  moralis  Buddhaistarum , vita  seve- 
rissima, qualis  apud  Brahmanos  non  eodem  modo  esse  potest, 
quia  his,  quaecunque  res  vere  sunt , bonae  videntur,  Brahma 
enim  ipsum  omne  et  totum  est.  Quod  solatium  nou  apud 
Buddhaistas  valet;  quaecunque  enim  sunt,  mala  sunt  et 
misera,  propterea,  quod  sunt-,  et  hominis  est,  hanc  exi- 
stentiae  miseriam  a se  removere,  abstinere  ab  omnibus 
rebus , quae  animum  tenere  et  cum  rebus  singulis  devin- 
cire possint.  Hac  in  re  Buddhac  disciplina  similis  vide- 
tur Christiauac  religioni,  quod  in  utraque  conditionem  gc- 

* 3*.  I?».  418, 

neris  humani  talem  esse  docetur,  qualis  esse  non  debeat, 
ex  qua  homines  debeant  exire.  Hoc  vero  interest  inter 
utramque,  quod  secundum  Christianorum  doctrinam  genus 
humanum  non  per  se  vel  natura  malum  est,  sed  sua 
culpa  depravatum , quod  malum  non  est  metaphysic.uin 
sed  morale,  quod  non  vita  ipsa  mala  est,  sed  homines 
mali  facti.  Apud  Buddhaistas  omnia  esse  non  debent, 
quia  mala  sunt,  nec  aliter  existere  possunt  nisi  mala;  in 
mundo,  qui  est,  peccatum  originis  iaest.  Apud  Christia- 
nos peccatum  libere  facto  exortum,  libere  facto  potest  re- 
moveri, Buddhaistis  nulla  salus  nisi  mundo  ipso  sublato. 
Homo  in  mundo  se  esse  peregrinum  sentit,  in  mundo 
nulla  ei  est  quies,  nulla  salus;  nihilum  et  inane  ei  imminet. 


De  homine  ipso  Buddhaistas  longe  alia  docere  ac 
Brahmanos  oportet.  Brahmanorum  illa  varia  corpora  ct 
ordines  exorta  erant  ex  eo,  quod  mundus  e Brahma  variis 
gradibus  evolvebatur.  Quo  propius  centro , eo  magis  per- 
fectum aliquid , quo  magis  remotum , eo  minus  perfectum. 
Ubi  nulla  explicatio,  ibi  nulla  diversa  corpora  populi; 
alii  homines  deo  vel  centro  neque  propiores  nec  magis 
remoti  ab  eo  sunt  aliis,  omnes  enim  in  peripheria  versan- 
tur, nec  inter  se  magis  diversi  quam  grana  arenae  in 
littore  maris.  Magnum  illud  nihilum  ad  varios  gradus 
explicari  nequit,  corporibus  igitur  gentis  nec  caussa  am 
piius  nec  linis.  Apud  Brahmanos  igitur  homines  inde  ab 
initio  diversi  sunt  inter  se , alii  magis , alii  minus  per- 
fecti; apud  Buddhaistas  omnes  homines  inter  se  pares 
nati  sunt,  ejusdem  dignitatis,  ejusdem  juris.  Unusquis 
que  ad  summum  perfectionis  gradum , ad  dignitatem  Bud 
dhae  ipsius  potest  pervenire.  * Quamquam  Sakyamuni 
ipse  illa  corpora  gentis  magis  negligebat,  quam  oppugna- 
bat, tamen  tempore  sequenti,  ut  res  postulabat , ea  omnia 
i.  Durii.  198.  205-211. 

sublata  sunt,  ubicunque  disciplina  Buddhac  pura  et  mera 
4 excolebatur.  Nec  Sudrae  ipsi , a Brahmanis  plane  rejecti» 
contemnuntur,  sed  ut  ceteri  in  ordinem  clericorum  reci- 
piuntur. Lex  mea,  dicit  Buddlia,  est  lex  gratiae  omnibus.  2 


Mores  Buddhaistarum  consentiunt  cum  doctrina  et 
valde  differunt  a Brahmanis.  Secundum  doctrinam  Brah- 
manorum  quaecunque  sunt  et  fiunt , in  deo  sunt  et  per 
deum  fiunt.  Brahiua  explicatum  in  omnibus  ipsum  vivit, 
in  omnibus  ipsum  agit,  hominis  vero  est,  se  ipsum  sin- 
gularem nec  tenere  neque  affirmare  sed  tradere  Brahmae 
uni.  Secundum  doctrinam  Buddhaicam  omnes  res  geren- 
dae hominibus  traditae  et  concessae  sunt;  in  centro  nulla 
vita,  omnis  in  circuitu,  in  superficie,  quemadmodum  terra 
non  nisi  in  superficie  plantas  promittit.  Apud  Brahmanos 
vero  omnis  vitae  motus  ex  corde  exoritur  instar  animalium, 
et  in  quoque  membro  remotissimo  arteriarum  pulsus  red- 
duntur; homo  igitur  verus  et  integer,  qualis  in  corpore 
summo  Brahmanorum  apparet,  sanctus  est  natus,  et  ejus 
' officium  est,  hanc  sanctitatem  servare ; apud  Buddhaistas 
homo  natus  est  malus  et  miser,  quia  exstat,  et  ejus  est 
ex  hac  miseria  se  emergere  et  progredi  ad  sanctitatem  — 
interitus  et  nihili.  Qua  de  caussa  apud  Brahmanos  cos- 
mologia  sive  theologia  metaphysica  summam  habuit  vim 
ct  prae  ceteris  exculta  est,  apud  Buddhaistas  res  morales 
dominantur  de  ceteris  omnibus,  res  metaphysicae  negli- 
guntur;  momentum  disciplinae  Brahmanorum  est  Brahma , 
Buddhaistarum  vero  homo ; illorum  disciplina  magis  perti- 
net ad  rem  objectam,  horum  disciplina  ad  hominem  ipsum; 
illorum  sapientia  valet  in  intclligendo , horum  in  agendo ; 

* illorum  prae  ceteris  iutcrest  doctrinam , horum  disciplinam 
seu  mores  colere.  Apud  Buddhaistas  pauca  dogmata  ea- 
dem simplicissima,  plana  ct  parum  subtilia,  plurima,  vero 

* *,  ;Yln:l  Reiuusut.  Aid.  asiut,  I,  119,  Buxu,  1,  1. 

praecepta  dc  moribus  ct  vita  agenda,  pro  doctrina  est  lex 
severa.  3 

Brahmani  imprimis  de  principio  mundi  cogitaverunt, 
et  ex  eo  deduxerunt  res  naturae.  Buddhaistae  nesciunt 
rerum  ultimam  caussam  et  principium,  adspiciunt  res,  nec 
comprehendunt,  quia  earum  nulla  caussa.  Brahmani  ad 
initium  omnium,  ad  praeterita  animos  vertunt,  Buddhaistae 
ad  exitium,  ad  futura,  ad  finem;  non  quaerunt  de  initio 
mundi,  sed  quoniam  sciunt,  res  naturae  non  esse  debere, 
quamvis  sint:  futura  respiciunt  tempora,  quibus  res  per 
se  vanae  interiturae  sint ; id  agunt , ut  fiat  justitia,  pe- 
reat mundus,  cui  perire  fas  est;  agunt,  ne  homo  res 
singulas  amplectatur , sed  ex  iis  emergatur. 

Tamen  quae  Buddhaistae  de  moribus  docent,  non  vere 
moralia,  sed  potius  naturalia  esse  videntur.  Non  enim 
nituntur  libertate  propria  personae,  sed  eo  tantum,  quod 
homo  exstat;  non  spectant  ad  depravationem  quandam 
generis  humani , quae  libere  facto  effecta  est , sed  ad 
depravationem  totius  naturae  et  mundi,  ad  peccatum  quod- 
dam originis,  quod  non  homo,  sed  mundus  commisit. 
Quae  depravatio  non  bene  et  fortiter  agendo  oppugnatur, 
sed  potius  denegando,  animum  a rebus  continendo  et  re- 
vocando. Buddhaistae  in  rebus  moralibus  id  potissimum 
student,  ut  abstineant  se  a rebus  naturae,  non  vero,  ut 
eas  ad  suum  ipsorum  finem  mutent;  neque  id  agunt,  ut 
regnum  quoddam  morale  et  aeternum  perficiant,  sed  ut, 
quae  sunt,  negentur,  tollantur,  ut  res  omnes  et  homines 
ipsi  redeant  ad  nihilum,  ex  quo  exorti  sint. 

Et  Brahmani  et  Buddhaistae  renuntiant  mundo,  illi  gau- 
dentes, quod  revertantur  ad  Brahma,  hi  tristes,  quod  re- 
vertantur ad  nihilum.  Apud  illos  haud  raro  contingit,  ut 
tanquam  heroes  animis  inflammatis  in  Gangem  fluvium  sc 
dejiciant,  eo  consilio,  ut  desinant  esse  singuli  homines, 

3.  Cf.  Burn.  336.  — Stulir,  Rei.  Syst.  159.  — ej.  Chines.  Reichsrel. 

91.  98. 

hi  vero  exspectant  quieti  et  tranquilli,  dum  liberentur  a 
, vita.  Illi  vitae  impatientes  sponte  eam  rescindunt,  hi  vero 
patienter  ferunt  miseriam  vitae. 

Quum  omnia,  quae  sunt,  per  se  mala  sint  et  misera, 
homini  sapienti  non  id  agendum  est,  ut  malum  e mundo 
removeat,  sed  ut  eum  simul  cum  malo  deneget..  Mundus 
enim  nec  corrigi  nec  purgari  potest,  sed  denegari  et  tolli. 
IIoc  igitur  petendum  est,  ut  in  hominis  animo  omnia  de- 
leantur, quae  ad  mundum  pertinent,  omnes  voluptates, 
omnes  cupiditates,  ut  animus  contemnat  et  despiciat  omnia, 
quae  sunt,  ut  conservet  quietem  nullo  modo  perturbatam, 
ut  nihil  petat,  nihil  fugiat,  nulla  re  gaudeat,  de  nulla  lu- 
geat , non  quod  melior  futura  sit  vita,  quam  homines  pos- 
sint assequi,  sed  quia  omnia  vana  et  digna,  quae  con- 
temnantur. Buddhaistae  hanc  sententiam  constanter  perse- 
quentes non  dubitant  omnia  affirmare,  quae  ex  ea  sequun- 
tur; confitentur  libere,  negato  illo  principio  uno  Brahina- 
norurn,  vi  una  et  primaria  omnium,  res  naturae  non  posse 
comprehendi  sejf  eas  vanas  habendas  esse.  Quod  vero 
hanc  vanitatem  agnoscunt,  quod  rebus  vanis  non  ita  utun- 
' tur  et  fruuntur,  ac  si  verae  et  justae  essent,  sed  eas 
rejiciunt  indignabundi,  hoc  maximi  aestumandum  est  ao 
summa  laude  dignum.  In  errore,  si  recte  eum  sequeris, 
plus  veritatis  inest  quam  in  inconstantia  et  confusione. 
Buddhaistae  contemnentes  res  omnes  ad  peccandum  haud 
valde  incitantur;  abstinent  ab  omni  voluptate,  abstinent 
igitur  a peccatis.  Bona  quidem  multa  omittunt,  sed  omit- 
tunt etiam  plurima  vitia.  Disciplinae  moralis  Buddhaicae 
natura  et  vis”  est  negans;  non  velle,  non  frui,  non  cu- 
pere,  non  petere,  haec  sunt  ejus  momenta.  Praecepta 
pleraque  non  praescribunt  quidquam,  sed  vetant;  quinque 
omnibus  hominibus  data  sunt:  noli  interficere  animantia; 
noli  furtum  committere;  noli  alius  mariti  uxorem  offendere; 
noli  mentiri,  noli  potus  inebriantes  potare;  quinque  alia 
* praecepta  piis  discipulis  Buddhac : noli  tingere  crinciu  vel 


corpus;  noli  adesse  musicae,  cantui,  saltationi,  ludis; 
noli  jacere  in  lectis  mollibus ; noli  vesci  tempore  alieno ; 
noli  possidere  aurum , argentum  vel  pretiosas  res.  4 Homo 
enim  debet  animum  revocare  ab  omnibus  rebus,  quibus 
sensus  incitantur  et  cupiditates. 

Bralimani  permulta  officia  rebus  naturae  praestant ; 
tota  enim  natura  divina,  summe  igitur  veneranda  et  co- 
lenda, in  quovis  animanti  vel  planta  Brahrna  inest;  Bud- 
dhaistae  vero  in  natura  nihil  inveniunt,  quod  venerari  vel 
colore  possint;  natura  iis  non  divina,  sed  misera  vide- 
tur, pro  ejus  veneratione  miseratio  iis  est.  Buddhaistas 
miseret  creatorum  omnium , quia  participia  sint  dolorum. 
Contemptioni  mundi  arctissime  conjuncta  est  miseratio  et 
misericordia  omnium  animantium.  Dolores  vitae  non  au- 
gere sed  minuere  volunt;  qua  de  caussa  quam  maxime 
parcunt  omnibus  animantibus,  nullum  animal  vexant  vel 
cruciant  vel  interficiunt;  mors  enim  est  malum.  5 

Virtus  Buddhaistarum  in  abstinendo  a malefaciendo 
apparet.  Patientia  et  clementia  et  misericordia  eminent  in 
eorum  moribus.  Patienter  tolerantes  omnium  malorum 
non  recusant  quidem  vitam  dare,  sed  ipsi  sibi  vitam  non 
eripiunt,  nec  asceticis  vexationibus  dolores  vitae  augent, 
ut  Brahmani.  6 Aspernantur  mundum , abstinent  ab  eo, 
aequo  animo  ejus  gaudia  et  dolores  ferunt,  non  vero  ipsi 
se  interficiunt,  quia  dolore  non  incitantur.  7 

Buddhaistae , quum  sua  cupiditate  non  impellantur, 

4.  The  catechism  of  the  Shamans,  p.  55.  67.  — Foe-koue-ki  p.  104. 

5.  Burn.  359. 

6.  Schmiilt,  Forsch.,  p.  184.  185.  — Foe-koue-ki  p.  50.  74.  — 
Burn.  159.  160.  254. 

7.  Quae  omnia  ut  magis  etiam  confirmentur,  afferimus  quaedam  a 
Buddhaistis  dicta.  Quum  justus  Buddhae  discipulus  intelligat, 
corpus  semper  obnoxium  esse  ortui  et  morti : omnis  amor , omne 
studium  hujus  corporis  mente  victum  est,  nec  amplius  ei  est. 
(Burn.  459.  cf.  374.  375.  Klaprotli,  Asiat.  May.  I.  160.)  — 
Pio  homini  vel  ipse  vel  uxor  vel  filia  vel  mater  vel  scortum  plane 
idem  valent  (Bura,  558.)  — Qui  leyem  meum  observat,  dicit 


nec  suarum  rerum  cupidi  sint,  omnibus  fere  incitamentis 
vacant,  quibus  homines  ad  saevitiam  et  crudelitatem  inci 
tantur.  Non  est,  quod  Buddbaista  teneat  contra  alios  ho- 
mines; quae  sua  sunt,  non  defendit,  sed  libenter  tradit, 
nec  ea  amat,  sed  aeque  fert;  odii  vel  invidiae  nulla  caussa; 
miseret  cum  reliquorum  hominum ; animus  igitur  lenis, 
inores  placidi. 

Benignitas  et  liberalitas  Buddhaistae  parvo  stant; 
quaecunque  enim  dare  potest,  ei  nihili  sunt;  vita  ei  oneri 
est;  quo  plura  concedit  et  tradit,  eo  magis  levatur ; quae- 
que jactura  facta  ei  lucro  est.  — Buddhaistae  misericor- 
diae omnium  animantium  summopere  student,  removentes 
omnem  crudelitatem , stipem  largientes  quam  uberrimam^ 


Fo , ei  nullum  desiderium,  quietus  progreditur  via  non  impedi- 
tus, similis  est  ligno  in  fluvio  natanti,  quod  eum  sequitur  non 
offendens  ripam,  non  impeditum,  denique  in  medio  oceano  amit- 
titur. Molite  sequi  voluptatem.  Qui  severe  legem  meam  observat, 
esto  ut  homo , qui  circumdatur  stramine  arido , quod  jam  Jam- 
que  flagraturum  est.  — Centum  malefici  minus  valent  quam  unus 
bonus  homo,  mille  boni  homines  minus  quam  unus,  qui  quinque 
praecepta  disciplinae  meae  observat , — — et  sexcenties  millies 
mille  homines,  qui  in  gradibus  perfectionis  summis  versantur, 
minus  valent,  quam  unus  homo,  qui  nihil  agit,  nihil  cogitat, 
et  omnino  nihil  se/itit,  et  in  summo  torpore  et  indolentia  omnium 
rerum  est  etc.  — Qui  patrem  et  matrem  et  familiam  relinquit, 
eorumque  obliviscitur  et  se  ipsum  cognoscere  solum  studet  et  do- 
ctrinam de  sui  ipsius  exstinctione  suscipit , is  est  discipulus  Bud- 
dhae. Is  omnia  mundi  bona  a se  removeto , nec  plura  re- 
tineto , quam  quibus  opus  est  ad  vitam  sustentandam. St 

i/i  umbra  arboris  quieverit,  non  saepius  ad  hunc  locum  veniut, 
ne  videatur  eum  diligere.  (Klaprotkl.  1.  162.  158.  159.  155.  156. 3 
— Cui  est  studium  alicujus  rei  visibilis,  in  eo  est  cupiditas,  cui 
vero  cupiditas,  is  valde  remotus  a Mirvana.  Qui  speciem  pulchram 
non  quaerit,  nec  eam  amat  vel  diligit,  ei  non  est  cupiditas;  cui 
non  est  cupiditas , ei  neque  animi  expletio  , nec  gaudium  fruendi , 
Cui  vero  nec  gaudium,  nec  voluptas,  nec  cupiditas,  is  prope  ac- 
cedit ad  Mrvanam. — Qui  pius  homo  offenditur  ab  homine,  dicit . 
boni  sunt  homines,  non  enim  pugnis  caedunt;  si  eum  pugnis 
caedunt,  dicit:  boni  sunt  et  lenes,  non  enim  verberant ; si  fuste 
verberant,  dicit:  lenes  sunt,  non  enim  me  necant;  si  eum  ne- 
cant, dicit:  boni  sunt,  tam  parvis  enim  doloribus  me  liberant 
ex  hoc  impuro  corpore,  (liuru.  94.  251.  253.) 

hospitalitatem  summam  exercentes,  8 benigni  et  amantes 
inimicorum.  9 


Sed  doctrina  moralis  Buddhaistarum  non  verum  flnein 
habet;  non  enim  exstruit,  sed  destruit.  Qua  de  caussa 
societas  hominum  vel  respublica  negligitur;  nihil  in  ea 
perficiendum  est.  Non  interest  Buddhaistarum  agere  in 
republica,  sed  ex  ea  recedere.  Magnis  laudibus  afficiun- 
tur reges,  qui  regno  deposito  in  solitudinem  se  recepe- 
rint. io  Aequo  animo  quamlibet  rcmpublicam  ferunt,  ea  iis 
omnino  non  curae  est.  Aetate  demum  longe  posteriore  eo- 
rum disciplina  magis  ad  modum  rerum  civilium  instituebatur. 

Vitae  societas  apud  Buddhaistas  valde  singularis  ex- 
culta sit  oportet.  Quae  sancta  vita  apud  Brahmanos  unius 
tantum  ejusdemquc  summi  hominum  corporis  et  ordinis 
erat,  ea  apud  Buddhaistas,  qui  omnia  generis  humani 
corpora  rejiciunt,  omnium  hominum  facta  est.  Buddhae 
veri  discipuli  omnes  sancti  esse  debent,  sed  non  ad  mo- 
dum ascetarum  se  ipsos  torquentes,  sed  placide  dolores 
vitae  tolerantes,  voluptates  rejicientes , segregati  a socie- 
tate, solitarii,  male  vestiti,  neque  vero  ut  gymnosophistae 
Brahmanorum  nudi,  — quia  quaecunque  ad  libidines  per- 
tinent, sub  oculos  cadero  non  debent,  — barba  et  capillo 
detonso , — quaecunque  enim  hominem  decorant,  rejicienda, 
— • fortunis  omnibus  renuntiantes  circumvagantur  mendi- 
cantes ; repudiantes  matrimonium  abstinent  toro,  — omnes 
enim  libidines  delendae , nec  fas  est  hominibus , qui  in 
vitae  miseriis  versantur,  alios  homines  gignere,  quos  mi- 
seriae exspectant,  n Vitae  piae  consecrantur  signis  ton- 
surae et  pallii  mendici. 

8.  Bnrn.  98.  — Timkowski,  Reise  III,  406. 

9.  Burn.  403.  seq. 

10.  Bnrn.  422. 

11.  Bnrn.  275.  284.  311.  461.  cf.  489.  seq.  — Timkowski,  Reise  III. 

382.  Nonv.  Jonm.  Asiat.  V,  136. 137.  — Cateeh.  of  the  SUamans. 

p.  78,  — Selimidt,  Forsch.  183.  — Foe-koue-ki,  p.  62. 

Ita  vero  fert  natura  rei,  ut  haec  vita  solitaria  nec 
semper  nec  omnibus  esse  potuerit.  Consociabantur  igitur 
solitarii  et  severa  usi  disciplina  vitam  degebant  in  mona- 
steriis , quorum  numerus  permagnus ; disciplina  multis  in 
rebus  comparanda  cum  catholica;  nec  desunt  coenobia 
monacharum.  i* 

Neque  vero  ita  potuit  perstare  vita  et  disciplina  Bud- 
dhnistarum , nec  talis  vita  sancta  omnibus  hominibus  esse 
potuit,  nisi  gens  tota  interitura  erat.  Oportebat  igitur 
alterum  hominum  ordinem  esse,  qui  vitae  societate  et  ma- 
trimonio fruerentur.  Qui  ordo  laicorum , qui  comparari 
potest  corporibus  Brahmanorum  inferioribus,  omnino  non 
convenit  in  veram  disciplinam  Buddhaistarum,  sed  neces- 
sitate urgente  declinaverunt  de  justa  et  recta  disciplinae 
via.  In  antiquissimis  scriptis  hujus  ordinis  ullum  vesti- 
gium non  inveni;  veri  Buddhae  discipuli  inde  ob  initio 
omnes  fuerunt  ascetae,  vel , si  ita  dicere  vis,  clerici.  Tum 
demum,  quum  doctrina  latius  pervulgaretur,  accedebat 
magna  copia  hominum,  qui  ex  parte  tantum  sequebantur 
disciplinam  Buddhae,  qui  dignitate  et  sanctitate  nullo  modo 
comparari  possunt  veris  Buddhae  discipulis , nec  merito 
sed  quasi  gratia  et  indulgentia  ad  altiores  vitae  gradus 
perveniunt.  Qua  de  caussa  nunc  quoque  quisque  pater 
unum  quidem  filium  ordini  clericorum  dare  debet.  13 

Longe  alia  vero  ratio  inter  laicos  et  clericos  Bud 
dhaistarum  atque  in  ecclesia  catholica  et  in  omnibus  po- 
pulis , quibus  ordo  constitutus  sacerdotum  est.  Apud  illos 
nullum  verum  vinculum  duorum  ordinum , nec  duae  unius 
ecclesiae  partes  verae  et  necessariae;  clerico  non  opus 
est  laicus,  laico  non  clericus;  uterque  suum  iter  sequi- 
tur ; clerici  nihil  agunt  pro  laicis  sed  sibi  tantum  omnia ; 
non  sunt  sacerdotes quia  nihil  iis  est  conciliandum  inter 
deum  et  homines ; ibi  non  sacra , ibi  non  sacerdotes ; qui 

1*.  Timkowski  III,  382.  cf.  Bura.  278. 

13.  Timkowski  III,  380. 


»0 


clerici  vocantur,  non  nisi  pii  homines  sunt,  qui  sua 
caussa  disciplinam  Buddhae  sequuntur,  quam  omnes  ho- 
mines debebant  sequi.  Neque  clericis  munus  docendi  est, 
neque  plus  intelligentiac  iis  est  quam  ceteris;  eorum  est 
vita  sancta , non  scientia.  Non  mirum  igitur^  quod  ple- 
rique  rudissimi  et  maxime  inscii  sunt  rerum,  scientiis  longe 
inferiores  Brahmanorum  ordine,  qui  litteris  summopere 
student  et  intelligcntia  plerumque  excellunt.  — Permagnus 
est  numerus  illorum  clericorum,  qui  re  vera  habendi  sunt 
verus  populus  Buddhaistarum , non  ejus  sacerdotes  vel 
praeceptores. 


Buddhaistarum  disciplina  id  spectat,  ut  homines  ma- 
gis magisque  liberentur  e vitae  vinculis,  usque  dum  per- 
veniant ad  dignitatem  Buddhae ; tum  demum  nulla  amplius 
vicissitudo,  nulla  mutatio.  Antequam  vero  homo  ad  eam 
perveniat , migrandum  ei  est  per  ortus  et  mortes.  Quo 
magis  amplectitur  res  visibiles,  eo  diutius  ei  migrandum. 
Qui  legem  meam  repudiat , dixit  Buddha,  et  sine  fide 
moritur } is  post  mortem  iterum  atque  iterum  homo 
nascitur } usque  dum  legem  intelligat  et  observet  et 
perfecte  pius  sit.  14  Quamquam  hac  in  migratione  finis 
quidam  moralis  inest,  tamen  natura  mundi  non  plane  in 
hunc  linem  convenit.  Varii  enim  mundi  deinceps  alii  alios 
sequuntur , qui  inter  se  omnino  non  cohaerent , mundo 
intereunte  omnia  intereunt  et  bona  et  mala,  nullo  relicto 
vestigio;  nulla  vita  aeterna;  in  vanis  vero  et  caducis  finis 
moralis  re  vera  inesse  non  potest;  finis  Buddhaistarum 
verus  non  est  summa  omnium  perfectio  sed  interitus. 

Qui  summum  vitae  gradum  assecutus  est,  dignitatem 
Buddhae.  ei  omnis  vitae  dolor,  omnis  vicissitudo  ortus 
et  mortis,  omne  vinculum  naturae  sublatum  est;  homo 

14.  Klaprotli,  Asiat.  Magazin  I,  164.  — Sclimidt,  Ssau.  Ssetsen  439. 

Burn.  152.  521.  — Noav.  Jonrn.  Asiat.  V,  314. 

neque  amplius  defluitur  ulla  naturae  necessitudine , neque 
vinctus  est  naturae  legibus ; vis  ei  est  miraculorum  effi- 
ciendorum, qua  saluti  hominum  utitur.  Qua  de  re  aetate 
posteriore  multae  fabulae.  15 

Buddhae  dignitatem  homines  sibi  parant , non  vero 
Buddhae  nati  sunt.  Sakyamuni  quoque  ex  infimo  vitae 
gradu  ad  hanc  dignitatem  ascendit.  Buddha  Sakyamuni 
non  igitur  est  deus,  qui  in  mundum  descendit  et  homo 
factus  est  instar  incarnationum  dei  Vischnu  apud  Brah- 
manos,  sed  homo  est,  qui  vitae  rebus  renuntians  ascen- 
dit supra  conditiones  naturales.  Omnes  Buddhae  re  vera 
facti  sunt  Buddhae.  i 

Apud  Brahmanos  dii  fiunt  homines , apud  Buddhaistas 
homines  fiunt  quasi  dii.  Apud  illos  motus  vitae  fit  desu 
per  deorsum,  apud  hos  ab  imo  sursum.  Omnes  homines 
debent  fieri  Buddhae.  Intra  homines  vero  et  Buddhas 
sunt  Bodhisatcae , genii  tutelares,  auxiliantes,  qui  etiam 
homines  nasci  possunt , velut  in  clericis  summi  ordinis, 
in  Lamis , quorum  summus  est  Datai-Lama  in  Tibeta. 
Raro  et  apud  scriptores  posterioris  aetatis  Buddha  Sakya- 
muni ipse  in  Dalai-Lama  inesse  putatur.  2 in  antiquissi- 
mis libris  de  hac  re  nihil.  — Bodhisatvarum  natura  et 
consilium  id  est,  ut  universos  homines  participes  reddant 
dignitatis  Buddhae.  Ilac  aetate  Sakyamuni  summus  est 
Buddha,  quasi  genius  tutelaris  Buddhaistarum,  neque  vero 
deus  est.  Sexcenti  Buddhae  ante  eum  antecedebant,  sex- 
centi eum  sequentur ; nec  semper  ejus  veneratio  erit.  3 
Buddhaismus  igitur  non  est  disciplina  monotheistica , 
sed  ei  tantum  similis.  Buddha  ipse  non  est  nisi  rex  po 
puli,  qui  non  in  terra  versatur,  sed  majorem  assecutus 

15.  Burn.  153.  164.  171  - 185.  195.  262.  257.  Ssan.  Ssetsen  245. 
263.  243.  Foe-Koue-ki  33.  129.  Nouv.  Jotim.  Asiat.  VII,  177. 

1.  Apud  Schmidt,  Ssan.  Ssetsen,  p.  304.  cf.  Burn.  p.  7. 

2.  Schmidt,  p.  439  seq.  302  seq.  — 414.  233.  257.  — ej.  Forsch , 
209.  — Foe-koue-Ki.  118.  — Stuhr,  Rei.  Syst.  182.  267. 

3.  Schmidt,  Forsch.  171.  179.  — Foe-kone-ki  p.  196. 


est  dignitatem,  quae  nec  aeterna  nec  inflnita  est.  Idea 
dei  absoluti  Buddhaistis  plane  ignota.  Vanitas  et  fragili- 
tas est  natura  omnium , eadem  Buddharum. 


Tamen  gradus  Buddharum  neque  ultimus  nec  summus 
finis  vitae  humanae  est.  Qui  enim  Buddha  est,  exstat. 
Esse  vero  non  est  summus  et  ultimus  finis,  quia  ejus  na- 
tura est  vanitas.  Is  vero  verus  vitae  finis  est,  ut  homo 
redeat  eo,  ex  quo  exortus  est,  in  nihilum , ubi  omnia 
singula  et  finita  non  jam  sunt,  ubi  nec  cogitatio  nec  sen- 
sus est,  ubi  omnis  vita  in  nihilum  evanescit.  Qui  status 
vocatur  Nirvana,  Non- Esse,  exstinctio.  4 Nirvana  per 
se  significat  exstinctionem  flammae , omnino  evanescere.  5 
Buddha  omnino  perfectus  expletis  omnibus  Buddhae 
officiis  instar  flammae,  cujus  alimentum  devoratum  est, 
evanuit  totus  in  Nirvanae  elementum,  ubi  nihil  ejus 
relinquitur , quod  est.  6 Aliis  locis  Nirvana  dicitur 
is  status , ubi  nulla  existendi  elementa  relinquuntur, 
nulla  singula,  ubi  forma,  sensus,  cogitatio,  scientia  esse 
desinunt. 4 5 6  7 Opposita  omnibus  est,  quae  exstant,  neque 
unitas  quaedam  cogitata  rerum  naturalium,  neque  unum, 
ex  quo  multa , sed  solum  ac  merum  non  Esse,  ut  Brakma 
solum  ac  merum  Esse  est. 

4.  Burn.  i8.  78.  516.  52 1.  — Klaprothin  Nouv.  Journ.  Asiat.  V,  314. 
Foe-kone-ki  p.  156. — Stuhr,  Rei.  Syst.  148.  163.  167.  189.  — 
ej.  Chines.  Reichsrel.  89.  99. 

5.  Burn.  18.  589. 

6.  Burn.  78.  589. 

7.  Magna  Nirvana  non  est  disturbatio , non  est  mors.  Si  esset  mors: 
post  eam  iterum  atque  iterum  ortus  essent,  si  disturbatio,  per- 
tineret ad  existentiam  rerum  compositarum , — fi.  e.  non  esset 
nisi  disjunctio  conjunctorum);  — alii  igitur  eam  interpretantur 
mortem,  quam  nullus  transitus  in  aliam  vitam  sequitur.  Nir- 
vana  nec  est  ademtio,  nec  acceptio,  nec  discreta,  nec  aeterna, 
nec  simplex , nec  varia.  Nirvanae  notio  et  ratio  qualitatibus  tinn 

, singulis , tum  generalibus  cognitis  cognosci  omnino  non  potest. 
Burn.  519.  cf.  389.  509.  59*. 


I 


33 


* Sunt  quidem  inter  Buddhaistas , qui  minus  acriter 

« cogitantes  Nirvanam  statiun  quendain  quietis  non  turbatae 
putent.  8 Sed  plerique,  iidemque  qui  accuratius  et  sub- 
tilius dicunt,  certo  affirmant,  hominem  assecutum  finem 
demergi  in  aeternam  exstinctionem,  quod  summum  bonum 
sit,  quia  liberetur  homo  e vinculis  existendi,  ex  animarum 
transitione  in  alia  corpora,  qua  melius  sit  omnino  non 
esse.  9 JVon  igitur  animi  immortalitas. 


Facile  ex  his  apparet,  quomodo  cultus  numinis  et 
sacra  apud  Buddhaistas  se  habeant.  Deos  omnipotentes, 
qui  dominentur  in  res  humanas  et  naturales,  Buddhaistae 
non  agnoscunt,  nec  igitur  verus  cultus  divinus  esse  potest. 
Brahmanis  sacra  valde  composita  et  exculta  sunt,  quia  iis 
numen  re  vera  est.  Buddhaistae  numine  carent,  Buddhae 
ceterique  genii  non  nisi  dignitatis  gradu , quem  assecuti 
sunt,  ab  homine  differunt,  ncc  aliter  possunt  coli  ac  reges 
. et  principes.  Cultui  divino  neque  res  neque  argumentum ; 
ultra  res  singulas  nihilum  est,  neque  ulla  religio  nisi  quae 
ex  vanitatis  omnium  consideratione  exoritur.  Quae  consi- 
deratio homini  non  caussa  colendi  est,  sed  agendi  vel 
potius  abstinendi  a rebus,  quae  sunt.  Apud  Buddhaistas 
nulla  religio  nisi  disciplina  sive  vita  moralis,  quae  cerni- 
tur in  abstinendo  ab  omnibus , quae  sensus  et  animum 
excitant,  vel  gaudio  vel  dolore  afficiunt.  10  Colunt  quidem 
Buddham,  non  vero  cultu  divino,  sed  humano,  non  ado- 
rando sed  reverendo,  qua  ratione  heroes  et  homines  insi- 
gnes reveremur.  Cultus  Buddhae  nihil  aliud  nisi  grata 
ejus  memoria.  Qui  cultus  apud  Brahmanos  valet,  sacrifi- 
cium  appellatur;  cultus  Buddhaistarum  vero  veneratio  i B 

8.  Buru.  441.  Asiat.  nes.  XVI,  436. 

* 9.  Burn.  443. 

% 10.  Burn.  336. 

11,  Burn.  340. 

nullus  enim  sacrificii  locus  in  hac  disciplina.  Pro  hostiis 
et  sacrificiis  oblatis  Buddhaistae  apud  Buddhae  effigiem 
flores  et  suffimentum  offerunt,  reverentiae  et  gratiae  signa.  12 
Qui  cultus  initio  simplicissimus  postea  varius  et  multiplex 
factus  est,  sed  ejus  natura  et  ratio  et  res  eadem,  quae 
antea.  Nullae  aliae  colendi  res  nisi  Buddhae  effigies  et  ossa. 

Buddhae  effigies  fere  ubique  eadem,  figura  hominis 
sedentis,  quieti,  oculis  in  terram  demissis,  instar  hominis 
meditantis  vel  potius  nihil  cogitantis.  Forma  semper  hu 
mana,  nunquam  monstruosa  ut  simulacra  Brahmanorum,  et 
Buddhaistae  saepius  multa  verba  faciunt  de  Buddhae  pul- 
chritudine. 13  Buddlia  enim  non  est  deus  humanam  speciem 
induens,  sed  merus  homo,  humanitatis  summum  exemplar; 
nihil  in  eo  est,  quod  naturam  hominis  superat,  nihil  igitur, 
quod  signis  alienis  signandum  est.  — Ossa  Buddhae  in 
octo  sepulcra  distribuebantur,  quorum  simulacra  multa 
plurimi  habentur.  14  Qui  cultus  reliquiarum  apud  Brah- 
manos  omnino  non  esse  potest,  quia  dii  humanum  corpus 
re  vera  non  obtinent , sed  id  induere  videntur.  Materia 
apud  Brahmanos  non  nisi  species,  nec  vere  exstat.  Multis 
locis  Buddha  vestigia  quoque  in  lapide  impressa  reliquit, 
quibusdam  etiam  suam  umbram.  13 

Magni  momenti  in  Buddhaistarum  cultu  sunt  verba 
quaedam  ab  omnibus  semper  et  ubique  pronuntiata: 

Om  mani  padme  hom 

quae  vertunt:  0 pretiosum  florem  loti;  alii  aliter  vertunt 
et  interpretantur.  1 Remusat  ea  signum  emanationis  mundi 

12.  Burn.  339.  — Foe-Koue-ki,  p.  41. 

13.  Burn.  345.  — Foe-Koue-ki,  p.  210.  — Timkowski  III,  387. 

14.  Burn.  348. 

15.  Foe-koue-ki  45.  87.  94.  240. 

1.  Nouv.  Jonrn.  asiat.  VH-  P*  186.  — Ssan.  Ssetsen,  319.  — Tim- 
kowski Reise  IIT,  in  appendice.  — A.  Remusat,  Melanges  posth. 
p.  98.  — Foe-koue-ki,  p.  29.  132.  179.  — Gabet,  in  Ausland 
1847.  No.  275. 


ex  deo  esse  putat.  Sed  in  disciplina  Buddbae  nulla  ema- 
natio, nullus  deus.  Fortasse  illa  verba  spectant  ad  illam 
fabulam,  quam  de  lotis  mundos  ferentibus,  e mari  vaporum 
emergentibus,  narrant.  Quae  res  si  ita  se  habet,  illis 
verbis  significatur  natura  mundi  loto  similis.  Quemad- 
modum enim  loti  flos  ex  aqua  emergit,  natans,  non  sta- 
bilitus, caule  et  radice  non  comparente,  ita  mundus 
natans  in  mari  Nihili,  sine  causa,  sine  fundamento  est,  non 
stabilis,  mox  evanescens  instar  floris.  Mundus  est  lotus, 
est  planta.  Verba  illa  ubivis  et  usque  pronuntiata  non 
sunt  preces  sed  symbolum  disciplinae  vel  professio  fidei; 
scripta  sunt  in  lapidibus  et  rupibus  ad  vias,  in  ossibus, 
in  arborum  cortice,  in  domorum  muris,  scripta  in  foliis 
et  chartis  ab  arboribus  pendentibus  et  in  rotis  precum , 
quas  vocant.  Quae  rotae  deinceps  circumvolvuntur,  qua  re, 
ut  nobis  videtur,  orbis  rerum  in  se  remeantium  significa- 
tur; ut  rota  enim  mota  in  eundem  semper  statum  rever- 
titur, nec  loco  movetur,  ita  mundus  exortus,  aliquamdiu 
motus,  mox  revertitur  eo,  ex  quo  exortus  est,  nec  latius 
progreditur.  Motui  rotae,  quae  loco  non  movetur,  nullus 
finis  vel  scopus,  quem  possit  assequi,  ita  motus  et  vita 
mundi  nullum  verum  finem,  nullum  consilium  habet,  quod 
assequatur.  Rotae  igitur  notio  et  vis  convenit  in  senten- 
tiam verborum  in  iis  inscriptorum.  2 

Religio  igitur  et  sacra  simplicissima  sine  ullis  secre- 
tis vel  rebus  arcanis  vel  reconditis.  Quae  pauca  cogitata 
in  disciplina  insunt,  etiam  ingenio  hebeti  possunt  com- 
prehendi; doctrina  plana,  ad  sensum  popularem  accommo- 

2.  Plerique  opinabantur,  has  rotas  esse  machinas  quasdam , quibus 
Buddhaistae  uterentur  ad  preces  faciendas,  ne  oporteret  se  ipsos 
verba  precum  dicere.  Sed  tam  ridiculi  et  inepti  non  Buddhaistae, 
quorum  vita  et  quaecunque  agunt,  summam  gravitatem  et  seve- 
ritatem prae  se  ferunt;  nec  illa  mira  opinio  convenit  ullo  modo 
cum  natura  disciplinae  Buddhaicae.  Quae  rotae  non  nisi  apud 
illos  Buddhaistas  inveniuntur,  qui  terras  ad  septentriones  ver- 
gentes colunt,  nec  earum  nec  illorum  verborum  mentio  fit  in 
libris  antiquissimis. 

data,  jejuna.  Quum  illis  nulla  fere  dogmata  sint:  mites 
ipsi  sunt  ct  leniter  tolerantes  alienarum  opinionum. 

Quum  secundum  hanc  disciplinam  omnes  homines 
inter  se  pares  nati  sint:  nulla  est  differentia  inter  gentes. 
Ubi  homines,  ibi  desiderium  liberationis  ex  miseria  cxi- 
stendi,  ibi  disciplinae  Buddhaicae  locus.  Qua  de  caussa 
haec  disciplina  universitatem  generis  humani  petit;  qua  in 
re  differt  a ceteris  omnibus  religionibus  et  disciplinis  genti- 
lium. Et  Indi  mites  lenesque  et  Sinae,  quorum  animi  aridi 
et  jejuni,  et  Scythae  feroces  Buddhae  partes  sumserunt; 
Scythae  mites  et  lenes  redditi  sunt.  3 Celerrime  et  late 
haec  disciplina  pervulgata  est;  doctrina  enim  plana,  multis 
et  alienis  opinionibus  commoda  multo  magis  apta  erat,  quae 
multis  populis  placeret,  quam  disciplina  Brahmanorum, 
quae  subtilissima  et  profundissima  a paucis  tantum  com- 
prehendi et  haud  facile  alienis  opinionibus  adjungi  et  con- 
fundi potuit.  Convertere  veri  inscios  ad  veritatem  est 
summum  officium  Buddhaistarum;  docere  veram  doctrinam 
alienos  summum  crimen  apud  Brahmanos.  4 


Ideae,  quae  apud  Indos  valet,  alteram  partem  Brah- 
mani  arripuerunt,  alteram  Buddhaistae.  Alteri  tenent  Esse 
merum,  alteri  contrarium,  illi  vim  agentem,  hi  materiam, 

3.  Schmidt,  Ost-Mongolen , p.  XV. 

4.  Qua  in  re  disciplina  Buddhaistarum  similis  est  religioni  Christi; 
tamen  valde  etiam  differt  ab  ea.  Christianorum  est  regumn  divinum 
condere  et  re  vera  exstruere  , ubi  spiritus  sanctus  et  ingenium 
valet  et  agit.  Buddhaistae  vero  ingenium  ex  rebus,  quae  sunt, 
liberare  et  solvere  student.  Illi  id  agunt , ut  mundum  peccato 
eorruptnm  sanctum  reddant,  ut  verus  et  justus  existet,  et  inge- 
nium dorainetur  in  naturam,  malnm  removeatur  ex  mundo;  hi 
vero  agunt , ut  mundum  totum  tollant ; illi  volunt  ecclesiam 
condere , quae  sancta  sit  et  intemerata , ut  deus  denique  sit 
omnis  m omnibus;  Ui  vero,  qnaecunque  sunt,  negant,  nt  deni- 
que nihilum  sit  omne  in  omnibus;  beati  non  sunt  illi,  qui  ae- 
terne vivunt,  sed  qui  vita  liberati  sunt.  Utraque  religio  mun- 
dum vincere  studet,  illa  mundum  depravatum,  haec  mundum 
existentem. 


quae  non  agit,  illi  unitatem,  hi  multitudinem,  illi  centrum 
vitae,  hi  circuitum;  illi  tenent  Brahma,  amittunt  mundum, 
hi  ammittunt  Brahma,  tenent  mundum,  qui  ipsis  invitis, 
sententia  subtilius  cogitata,  iterum  eripitur.  Iliis  id,  quod 
vere  exstat,  ultra  mundum  esse  videtur,  his  vero  in  mundo, 
illi  ex  mundo  in  id,  quod  unum  est,  redire  student,  hi 
ex  iis,  quae  sunt,  in  nihilum;  utrorumque  vero  animi  in 
rebus,  quae  sunt,  non  quiescunt,  sed  aliud  petunt;  illi 
strenue  cogitant  unum  et  quae  ex  eo  sunt,  Buddhaista 
vero  de  iis  non  multum  cogitat,  quia  omnia  vana,  ea  non 
comprehendit,  sed  potius  ab  iis  comprehenditur,  iisque 
dolet;  sentit  dolorem  existendi,  et  it  agit,  ut  ab  eo  libe- 
retur. Apud  Brahmanos  doctrina  multum  valet,  apud 
Buddhaistas  vita  moralis.  — » 

Bralunani  omnia  naturalia  in  deo  ponunt,  Buddhaistae 
omnia  divina  in  mundo f apud  illos  natura  descendit  e deo, 
deus  extenditur,  depravatur,  ut  natura  fiat,  apud  hos  na- 
tura superbit , quod  existentiam  sibi  arrogat.  Apud  illos 
natura  evolvitur  instar  arboris  e germine,  quod  est  Brahma, 
et  mundus  saepissime  sub  specie  arboris  fingitur;  omnes 
mundi  partes  membra  unius  corporis  sunt;  apud  Buddha- 
istas vero  natura  non  est  nisi  copia  rerum  inter  se  non 
cohaerentium,  copia  lotorum  in  mari  natantium.  In  do 
ctrina  Brahmanorum  Brahma  solum  est  omnia,  mundus  si- 
milis dominationi  unius  regis,  ubi  illud  dictum : Letat  c’esl 
moi  sensu  proprio  valet;  in  doctrina  altera  multa  sunt 
omnia,  ratio  mundi  est  plane  popularis.  Apud  Dios  gentis 
corpora  graviter  et  severe  inter  se  secreta,  quasi  rami 
ejusdem  arboris,  apud  hos  omnes  homines,  omnes  gentes 
inter  se  pares.  Mundus  illis  per  se  bonus  videtur,  quia 
Brahma  ipsum  solum  omnia  est,  his  vero  per  se  malus. 
Brahmanorum  prae  ceteris  interest  scire,  quomodo  omnia 
exorta  sint,  Budhaistarum  vero,  quomodo  exeant  et  eva- 
nescant; illis  imprimis  initium,  his  exitus  rerum  valet; 
altera  doctrina  magis  theologica  et  onto logica,  altera  magis 

teleologica ; altera  in  idea  dei  absoluti  perstat,  nec  re 
vera  ad  res  finitas  pervenit,  altera  in  idea  mundi  sive 
rerum  finitarum  perstat,  nec  ad  absolutum  pervenit,  imo 
ideam  privationis , quae  in  rebus  finitis  inest , latius  per- 
secuta »d  nihilum  procedit,  tanquam  naturam  veram 
omnium  rerum. 

Buddhaica  disciplina  igitur  plane  opposita  est  Brah- 
manicae.  Tamen  eadem  idea  in  duabus  inest.  Duplici 
enim  principio  sublato,  utraque  disciplina  id  agit,  ut  una 
natura  omnium  intelligatur.  Buddhaismus  vero  ex  Brah- 
manorum  disciplina  exortus  est.  Bralimani  enim  in  Brahma 
infinito  triplicem  quandam  vitam  inesse  docent,  cujus  om- 
nino nullam  causam  afferunt;  nam  in  eo,  quod  omni  qua- 
litate vacat,  nulla  inest  differentia;  qua  de  caussa  philo- 
sophi Vedantae  hanc  vitam  ex  deo  exortam  falsam  et  fictam 
esse  recte  affirmant.  Buddhaistae  vero  res,  quas  existentes 
vident,  negare  nolunt,  sed  eas  vere  esse  affirmant,  negant 
vero  illud  unum  principium , ex  quo  mundus  aliter  deduci 
nequit,  nisi  decipiendo.  'Ex  principio  Brahmanorum  mundus 
existens  comprehendi  nequit;  aut  igitur  Brahma  aut  mun- 
dus negandum;  Brahmani  negant  mundum,  Buddhaistae 
Brahma;  illi  tenent  principium  sine  mundo,  caussam  sine 
effectu,  hi  vero  mundum  sine  principio,  effectum  sine 
caussa ; quoniam  vero  mundus  sine  caussa  sit : ei  existendi 
nec  jus  nec  fas  est,  non  debet  esse.  Quum  vero  exstet, 
injustus  et  malus  est,  miseriarum  plenus,  et  hominis  est, 
eum  aspernari. 

Sed  quae  differentia  inter  utriusque  disciplinae  prin- 
cipia, inter  Esse  Brahmanorum  et  Non- Esse  Buddha- 
istarum , esse  videtur , nobis  rem  acrius  considerantibus 
omnino  evanescit.  Brahma  enim,  cui  nulla  omnino  qualitas 
est,  re  vera  non  differt  a nihilo  Buddhais tarum.  Nota 
illa  sententia:  merum  Esse  est  idem  quod  Nihil,  est 
caussa  profundissima  differentiae , quae  est  inter  Brah- 
manos  et  Buddhaistas.  Doctrina  igitur  Buddhaica  nulla 


alia  est  ac  doctrina  Brahmanorum,  si  hanc  constanter 
consequeris. 

Disciplina  Buddhaistarura  est  summus  ct  ultimus  gra 
dus  ejus  naturam  rerum  percipiendi  rationis , quae  non  ab 
ingenio  cogitanti  et  sui  ipsius  conscio , sed  a rebus  ani- 
mo oppositis  proficiscitur  et  iis  solum  nititur.  Homo 
mente  et  voluntate  in  naturam  sibi  oppositam  se  conjecit, 
eam  solam  veram  putavit;  sed  via  recta  eo  pervenit,  ubi 
via  ipsa  in  contrarium  flectitur.  Dum  homo  res  naturales 
tanquam  veras  comprehendit,  natura  rerum  ipsa  ei  dissol- 
vitur et  vanam  se  praestat.  Propterea,  quod  naturam  ex- 
ternam solam  tenebat , fugit  eum  illud , ex  quo  tota  na 
tura  comprehendi  potest,  nec  potuit  eam  non  vanam  habere. 
In  natura  externa  opinatus  est  vera  invenire,  sed  ante 
oculos  quaerentis  ea , quae  modo  vidit , in  nihilum  dissi- 
pantur; deam  opinatus  est  amplecti,  manus  excipiunt  ne- 
bulam. Ingenium  hominis  vera  quaerentis  pervenit  in 
partem  contrariam  ei,  ex  qua  cogitans  profectum  est. 
Homo  se  dedit  naturae,  eam  recipiens,  amplectens  eaque 
fruens;  sed  fructu  non  gaudet;  dumeta  et  carduos  fert 
ager,  ex  quo  vitae  fructum  se  carpturum  speravit.  Na- 
tura pallescit  magis  magisque  coram  eo , qui  magno 
fruendi  desiderio  eam  amplexus  est,  usque  dum  tota  eva- 
nescit et  homo  eo  pervenit,  ubi  omne  existendi  gaudium 
ei  denegatur,  omnis  vitae  oblectatio  ei  vitio  vertitur.  Pro 
laeto  fructu  dolor,  pro  voluptate  tristitia,  pro  oblectatione 
taedium,  — omnia  naturalia  mala,  tristia,  contemnenda, 
fugienda.  Naturae  homo  se  dare  voluit,  natura  ipsa  eum 
repellit;  quo  vehementius  eam  sequitur,  eo  magis  ab  ea 
removetur.  Natura  hominis  animum  ab  ipsa  rejicit  ad  se 
ipsum ; in  illa  homo  non  invenit,  quae  quaerebat,  et  ab  ipsa 
cogitur,  ut  animum  ad  se  ipsum  vertat.  In  Buddhaismo 
ingenium  ad  id  fastigium  pervenit,  quo  iter  flectens  in 
contrariam  partem  progreditur. 

In  rebus  externis  homini  nihil  amplius  quaerendum;  • 
ingenium  egenum  redditum  est,  quemadmodum  Buddhaistac  r 
ipsi  mendici  sunt.  Tota  hominis  vita  apud  Buddhaistas 
rationem  humilitatis  et  animi  demissionis  prae  se  fert. 
Nova  vero  America  ante  oculos  adhuc  recondita,  post 
tergum  vero  antiqua  terra  remota , et  coram  est  nihilum 
et  vacuum.  Antiqui  dii  hominibus  interierunt,  vitae  gau- 
dium evanuit,  sed  novum  ingenii  liberi  regnum  sopore 
reconditus  profundo. 


Th  e s e #. 


13  Et  illi,  qui  liouiim  voluntatem  liberam  esse  negant,  et  illi,  qui 
peccatum  necessarium  esse  putant,  virtutis  studium  tollunt. 

23  Ars  logica  est  psychologiae  pars. 

33  Theologia,  quam  vocant  systematicam,  philosophiae  contempla- 
tivae pars  habenda  est. 

Ioh.  Scotus  Erigena  non  deum  esse  negat  sed  mundum. 

53  Philosophia  Sankhya  in  plerisque  cum  doctrina  Brahmanorum, 
in  nonnnllis  cum  Buddhaistis  convenit. 

<>3  Herodotus  recte  affirmat,  Aegyptios  primos  immortalitatem  animi 
docuisse. 

73  Nullus  animus  sine  corpore. 

83  Historia  philosophiae  recte  intelligi  non  potest,  nisi  conjuncta 
est  cum  historia  religionis. 

93  Ethica  a religione  separari  non  potest. 

103  Deus  creans  se  ipsum  definit. 

113  In  deo  omnia  sunt  necessaria,  nec  aliter  agere  potest  atque  agit. 

123  Ea,  quae  sunt,  omnino  mala  esse  non  possunt,  neque  ulla  res, 
quae  necessaria  est , mala  est. 

1 33  Mundus  neque  aeternus  est,  neque  ullum  tempus  fuit,  quo  mundus 
non  erat ; mundus  neque  infinitus  , neque  ullum  spatium,  ubi 
mundus  non  est. 


Vita, 


USTatus  sum  Curolus  Fridericus  Adolphus  Wuttke 

